5 Makanan yang Patut Dielakkan Sewaktu Sahur

Salah satu waktu makan yang penting sewaktu bulan puasa adalah sahur. Anda harus memastikan pengambilan makanan yang memberi tenaga selama lebih kurang 12 jam berpuasa. Oleh itu, anda harus benar-benar mempertimbangkan jenis makanan yang patut anda ambil. Berikut adalah beberapa jenis makanan yang sebaiknya anda elakkan ketika sahur:

1. Kopi

Salah satu alasan mengapa kopi sebaiknya anda elakkan sewaktu sahur adalah kerana sifatnya yang laksatif. Anda mungkin menyedari kekerapan anda ke tandas bertambah setelah minum kopi. Ini disebabkan komponen dalam kopi yang meransang fungsi usus besar sehingga badan anda kemudian membuang sisa pencernaan lebih cepat. Selain itu, sifat asid pada kopi juga dapat mengganggu keadaan perut anda. Komponen yang disebut
chlorogenic acid
 dapat meransang peningkatan asid perut. Kopi juga bersifat diuretik; menggalakkan pengeluaran air daripada badan yang meningkatkan risiko dehidrasi sewaktu puasa.

2. Makanan masin

Selain tentunya dapat menyebabkan hipertensi, makanan masin ternyata dapat meransang rasa haus. Anda pasti tidak ingin merasa haus sepanjang hari karena makanan bergaram yang anda makan sewaktu sahur. Contoh makanan yang patut anda elakkan sewaktu sahur untuk mengelakkan rasa haus ialah acar, kacang bergaram, kuaci, serta makanan dalam tin. Jenis makanan tersebut memiliki kadar garam tinggi sehingga dapat meransang rasa haus. Anda juga patut mengurangkan jumlah garam dan perasa makanan yang anda gunakan dalam masakan.

3. Karbohidrat sederhana

Sewaktu anda berpuasa, tubuh anda tidak menerima makanan selama lebih dari 12 jam, sementara anda tetap menggunakan tenaga untuk bekerja dan melakukan aktiviti. Jika anda tidak mendapat bahan bakar yang mencukupi pada waktu sahur, anda mungkin akan cepat merasa penat sewaktu berpuasa. Pada saat sahur, anda disarankan untuk mengambil makanan yang termasuk dalam karbohidrat kompleks? Mengapa?

Jika anda mengambil karbohidrat kompleks, tenaga yang berasal daripada makanan tersebut akan dilepaskan secara perlahan kepada tubuh. Dengan itu, anda akan memiliki tenaga yang mencukupi untuk jam-jam seterusnya sewaktu berpuasa. Contoh makanan yang termasuk dalam karbohidrat kompleks adalah beras perang, barli, gandum, dan oat. Anda boleh mencari makanan yang termasuk dalam jenis rendah glisemik, yang biasanya termasuk dalam makanan jenis karbohidrat kompleks.

Lalu apa yang terjadi jika anda mengambil banyak karbohidrat sederhana? Anda mungkin merasa cepat kenyang tetapi setelah itu anda cepat merasa lapar kembali. Hal ini disebabkan kesan karbohidrat sederhana yang berbeza daripada karbohidrat kompleks. Tenaga yang dihasilkan daripada karbohidrat sederhana terus dilepaskan kepada tubuh sehingga tidak akan bertahan lama untuk membantu anda tetap merasa kenyang sewaktu berpuasa. Contoh karbohidrat sederhana adalah gula pasir, susu dan produk tenusu, minuman berkarbonat, gula-gula, kuih-muih, dan sebagainya. Bukan bererti anda tidak boleh mengambil karbohidrat sederhana, tetapi imbangkan dengan pengambilan karbohidrat kompleks untuk membantu anda tetap cergas sepanjang berpuasa.

4. Makanan pedas

Sama seperti makanan masin, makanan pedas dapat meransang rasa haus berterusan. Selain itu, mereka yang menderita keradangan perut disarankan untuk menghindari makanan pedas kerana dapat meransang peningkatan asid perut sehingga berpotensi menyebabkan sakit pada bahagian atas perut. Dan, bagi sesetengah orang, makanan pedas menyebabkan sakit perut.

5. Makanan tinggi lemak

Makanan yang tinggi lemak bekerja dengan dua cara. Yang pertama, makanan tinggi lemak dapat menganggu dan melambatkan proses pengosongan perut sehingga memburukkan simptom sembelit. Yang kedua, makanan tinggi lemak dapat mempercepat kerja sistem pencernaan sehingga menimbulkan cirit-birit. Kesan daripada makanan tinggi lemak ini bergantung pada jenis lemak  yang anda makan dan kecenderungan tindak balas badan anda terhadap makanan tinggi lemak.

Pada waktu sahur sebaiknya anda mengurangkan jenis makanan tinggi lemak agar terhindar daripada sembelit atau cirit-birit sewaktu berpuasa. Sebagai alternatif, anda boleh mengambil jenis makanan yang sama tetapi dengan cara penyediaan yang berbeza. Contohnya menggantikan menu ayam goreng menjadi ayam bakar.


Kenapa Perlu Membeli Secara Panik? Cari 7 Barang Penting Ini Sahaja Ketika PKPB!

Untuk mendapatkan lebih banyak info tentang coronavirus di Malaysia, sila dapatkannya
 di sini
.

Ketika
lockdown,
 pastinya terdapat beberapa senarai keperluan barangan semasa COVID-19 yang perlu ada di dalam rumah.

Ada juga langkah pencegahan COVID-19 ketika membeli-belah yang perlu anda ikuti.

Statistik di Malaysia adalah seperti berikut:

[covid_19]

Mengehadkan pergerakan di ambang COVID-19

Sebelum Kerajaan Malaysia membuat pengumuman tentang
Perintah Kawalan Pergerakan (PKP), ada ura-ura kononnya pengisytiharan lockdown
.

Penularan berita yang tiada kesahihan itu, menyebabkan ramai individu awam keluar membuat pembelian panik.

Maka adalah barangan yang sebenarnya tidak menjadi keperluan pun turut dicapai dan dibeli.

Pembelian paniklah katakan. Pada akhirnya, ia adalah 1 pembaziran apabila tidak digunakan pun.

Artikel berkaitan:

Apakah senarai keperluan ketika COVID-19?

Barang keperluan yang perlu ketika menjalani PKP sudah tentu meliputi barangan kegunaan harian bagi seisi rumah sepanjang tempoh kawalan berlangsung.

I
ni termasuklah barangan keperluan binatang peliharaan
 (jika ada).

Selalunya apabila melakukan pembelian panik, barangan yang tidak pernah dibeli atau digunakan, turut dicapai. Akhirnya berlakulah pembaziran.

Sebab itu anda perlu tahu apakah senarai keperluan ketika COVID-19 yang harus anda ada dan sediakan untuk keperluan isi rumah sepanjang PKP.

Berikut adalah 7 barangan yang diperlukan:

 Makanan kering, dalam tin

Pastinya keperluan utama adalah makanan. Menyediakan stok makanan yang mencukupi mengikut jumlah ahli keluarga adalah sangat penting .

Makanan kering seperti beras, pasta atau oat merupakan antara makanan asas yang harus ada dalam stok.

Makanan dalam tin seperti sos pasta, tuna atau sardin juga boleh dijadikan stok makanan.

Tetapi pastikan anda menyemak tarikh luput dan jangan lupa untuk sediakan juga alat pembuka tin makanan.
Comfort food
 seperti kopi dan coklat juga perlu disediakan.

Ia bukanlah keperluan. Tetapi makanan seperti itu dapat membantu menenangkan mental dan moral sepanjang PKP.

Senarai barangan makanan lain yang boleh dibeli:

Makanan protein dan serat tinggi seperti
cereal

Buah-buahan dan sayuran

Sapuan roti – mentega kacang, coklat dan sebagainya

Buah-buahan kering, buah-buahan dalam tin

Produk tenusu seperti susu kotak, keju

 Penjagaan kebersihan diri

Jangan hanya fikirkan tentang makanan sahaja.

Sebaliknya produk penjagaan kebersihan diri seperti sabun,
gel pembersih tangan
, tisu, pad dan lampin pakai buang (jika mempunyai anak kecil), juga termasuk dalam senarai keperluan ketika COVID-19.

Pastikan juga anda membeli produk penjagaan rumah seperti produk pencuci dan semburan pembasmi kuman.

Kenapa? Sudah tentu selain untuk menjaga kebersihan rumah, ia sebagai 1 langkah pencegahan COVID-19.

 Ubatan dan bekalan perubatan

Untuk tempoh PKP, anda disarankan untuk menyediakan keperluan perubatan bagi tempoh 30 hari.

Periksa jumlah ubatan anda mahupun ahli keluarga agar mencukupi
sepanjang kawalan pergerakan berlangsung.

Sesetengah ubatan mungkin memerlukan pengesahan doktor, maka dapatkan bantuan doktor untuk memudahkan urusan anda.

Sediakan juga bekalan perubatan lain seperti bateri bagi alat bantuan pendengaran,
syringes
, cecair pencuci kanta lekap, ubatan seperti ubat batuk, ubat tahan sakit dan sebagainya.

 Bantuan kecemasan

Perkara yang sering kita terlepas pandang
.

Kit bantuan kecemasan antara barangan yang perlu disediakan. Kit ini diperlukan sekiranya terjadi sebarang kecederaan ringan seperti terluka, calar, bengkak, terseliuh dan sebagainya.

Pastikan kit bantuan kecemasan anda mengandungi barangan seperti salap antibiotik, pembalut luka, termometer dan gunting.

 Air

Jika kawasan kediaman sering berdepan isu ketiadaan air, maka anda perlu menyediakan stok bekalan air. Ia sama ada untuk keperluan minum atau kebersihan diri yang lain.

Paling tidak sediakan air botol minuman yang secukupnya. Baik sediakan payung sebelum hujan, bukan?

Artikel berkaitan:

Berita Baik, Ujian Pertama Vaksin COVID-19 Pada Manusia Sudah Bermula!

195 Tempat Dilanda Wabak COVID-19, Sila Kuarantin Diri Jika Pernah Ke Tempat Ini #StayAtHome

 Salinan rekod perubatan

Ketika berdepan dengan situasi pandemik, anda disarankan untuk mendapatkan salinan rekod perubatan daripada doktor, hospital atau farmasi. Ia antara senarai keperluan ketika COVID-19 yang sering terlepas pandang.

 Kesihatan mental

Sesetengah individu berasakan tempoh PKP adalah masa untuk melayan drama dan filem kegemaran. Ada juga yang memilih untuk membaca buku.

Tidak kira apa pilihan anda, pastikan kesihatan mental menjadi antara perkara yang dititikberatkan. Mustahil untuk anda menghadap telefon dan gajet 24 jam sehari.

Sediakan
 permainan kegemaran seperti board games atau card games, pasti menyeronokkan anak-anak. Sekurangnya-kurangnya ia dapat  mengeratkan ikatan bersama keluarga
.

Jadi, bersamalah kita mencegah penularan virus ini dengan mengamalkan langkah pencegahan COVID-19 ketika di luar rumah okay!

https://www.facebook.com/HelloDoktorMY/videos/636390957112360/

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Kelesuan Haba

Definisi

Apa itu Kelesuan Haba?

Kelesuan haba adalah masalah yang berkaitan dengan haba yang boleh berlaku selepas anda terdedah kepada suhu tinggi, dan sering disertai oleh penyahhidratan (
dehydration
).

Terdapat dua jenis kelesuan haba:

Kurang air. Tanda-tanda termasuklah dahaga yang berlebihan, kelemahan, sakit kepala, dan hilang kesedaran.

Kurang garam. Tanda-tanda termasuklah loya, muntah, kekejangan otot, dan pening kepala.

Walaupun kelesuan haba tidak seserius strok haba, ia tidak sepatutnya diambil ringan. Tanpa campur tangan yang sewajarnya, kelesuan haba boleh berkembang menjadi strok haba, yang boleh merosakkan otak dan organ penting lain, dan juga menyebabkan kematian.

Apakah kebarangkalian Kelesuan Haba?

Kelesuan haba adalah sangat biasa. Ia boleh menjejaskan pesakit pada mana-mana lapisan umur. Ia boleh ditangani dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Kelesuan Haba?

Simptom-simptom biasa dari kelesuan haba ialah:

Kekeliruan;

Air kencing berwarna gelap (tanda penyahhidratan);

Pening;

Pengsan;

Keletihan;

Sakit kepala;

Kekejangan otot atau perut;

Mual, muntah, atau cirit-birit;

Kulit pucat;

Berpeluh dengan berlebihan;

Degupan jantung yang cepat;

Kulit sejuk, lembap bulu roma meremang semasa panas;

Kelemahan, nadi yang cepat;

Tekanan darah rendah apabila berdiri.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika anda merasakan bahawa anda mengalami kelesuan haba:

Hentikan semua aktiviti dan berehat;

Pindah ke tempat yang lebih sejuk;

Minum minuman sejuk atau minuman isotonik.

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Kelesuan Haba?

Puncanya adalah pada kegagalan badan anda untuk menyejukkan diri. Dalam cuaca panas, badan anda menyejukkan diri terutamanya dengan berpeluh. Penyejatan peluh akan mengawal suhu badan anda. Walau bagaimanapun, apabila anda bersenam dengan lasak atau cuaca terlalu panas (dalam keadaan panas dan lembap), badan anda akan kurang dapat menyejukkan diri dengan cekap. Akibatnya, badan anda mungkin mengalami kekejangan haba, bentuk penyakit akibat kepanasan yang paling ringan. Anda biasanya boleh merawat kejang haba dengan meminum cecair atau minuman sukan yang mengandungi elektrolit (
Gatorade
,
Powerade
, dll), pergi ke tempat yang lebih sejuk, seperti tempat yang berhawa dingin atau teduh, dan berehat.

Selain cuaca panas dan aktiviti berat, punca kelesuan haba juga termasuklah:

Penyahhidratan, yang mengurangkan kebolehan badan anda untuk berpeluh dan mengekalkan suhu normal.

Pengambilan alkohol, yang boleh menjejaskan keupayaan tubuh anda untuk mengawal suhu badan.

Berpakaian terlalu tebal, terutamanya pakaian yang tidak membenarkan peluh tersejat dengan mudah.

Faktor-faktor Risiko

Apakah yang meningkatkan risiko saya kepada Kelesuan Haba?

Terdapat banyak faktor risiko untuk kelesuan haba, seperti:

Usia: Bayi dan kanak-kanak yang berumur kurang dari 4 tahun dan orang dewasa yang berusia lebih dari 65 tahun mempunyai risiko kelesuan yang lebih tinggi. Keupayaan tubuh mengawal suhu masih tidak terbentuk sepenuhnya pada bayi dan boleh berkurang dengan kewujudan penyakit, ubat-ubatan atau faktor-faktor lain pada orang dewasa yang lebih tua.

Ubat-ubatan tertentu: Ubat-ubatan yang memberi kesan ke atas keupayaan tubuh anda untuk terus terhidrat dan bertindak balas dengan pantas terhadap haba, termasuklah beberapa ubatan yang digunakan untuk merawat tekanan darah tinggi dan masalah jantung (penyekat beta, diuretik), ubatan mengurangkan gejala alahan (antihistamina), ubat penenang atau ubat yang mengurangkan gejala psikiatri seperti delusi (antipsikotik). Tambahan pula, beberapa dadah haram, seperti kokain dan amphetamine, berpotensi meningkatkan suhu teras badan anda.

Obesiti: Mempunyai berat badan berlebihan boleh menjejaskan keupayaan tubuh anda untuk mengawal suhu dan menyebabkan tubuh anda mengekalkan lebih banyak haba.

Perubahan suhu mendadak: Jika anda tidak biasa dengan kepanasan, anda lebih mudah terdedah kepada penyakit yang berkaitan dengan haba, seperti kelesuan haba. Melangkah ke iklim yang hangat dari yang sejuk atau tinggal di kawasan yang mengalami gelombang haba yang awal boleh menyebabkan anda berisiko mendapat penyakit yang berkaitan dengan haba, kerana badan anda tidak mempunyai peluang untuk membiasakan diri dengan suhu yang lebih tinggi.

Indeks haba yang tinggi: Indeks haba adalah nilai suhu tunggal yang menganggap bagaimana suhu dan kelembapan di luar membuat anda merasa. Apabila kelembapan adalah tinggi, peluh anda tidak dapat tersejat dengan mudah dan badan anda mengalami kesukaran untuk menyejukkan badan, menjadikan anda terdedah kepada kelesuan dan strok haba. Apabila indeks haba adalah 910 F (330 C) atau lebih tinggi, anda perlu mengambil langkah berjaga-jaga untuk menjadi kekal sejuk.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kelesuan Haba didiagnosis?

Jika anda memerlukan rawatan perubatan akibat kelesuan haba, penyedia rawatan perubatan akan mengenal pasti bahawa anda sedang mengalami kelesuan haba, atau mereka mungkin akan mengambil suhu anda untuk mengesahkan diagnosis dan mengetepikan diagnosis strok haba. Sekiranya doktor anda mengesyaki kelesuan haba anda mungkin telah bertambah teruk kepada strok haba, anda mungkin akan memerlukan ujian tambahan, termasuklah:

Ujian darah untuk memeriksa natrium atau kalium darah yang rendah dan kandungan gas dalam darah anda.

Ujian air kencing untuk memeriksa kepekatan dan komposisi air kencing dan untuk memeriksa fungsi buah pinggang anda, yang boleh terjejas oleh strok haba.

Ujian fungsi otot untuk memeriksa
rhabdomyolysis
 – kerosakan serius pada tisu otot anda.

Ujian pengimejan untuk memeriksa sebarang kerosakan pada organ dalaman anda.

Bagaimana pesakit Kelesuan Haba dirawat?

Sekiranya anda tidak mula berasa lebih baik dalam masa satu jam selepas menggunakan rawatan kendiri, dapatkan rawatan perubatan segera. Anda boleh diberikan cecair intravena (IV) untuk membantu anda menghidrat semula. Merendamkan diri anda dalam air sejuk, melembapkan kulit anda, meletakkan diri anda di hadapan kipas, menggunakan pek sejuk atau ais dan selimut penyejuk adalah beberapa teknik yang boleh digunakan untuk menurunkan suhu badan anda.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kelesuan Haba?

Gaya hidup dan kaedah pengubatan sampingan yang berikut mungkin membantu anda menangani kelesuan haba:

Rehat di tempat yang sejuk. Masuk ke bangunan yang berhawa dingin adalah yang terbaik, tetapi sekurang-kurangnya, cari tempat yang redup atau duduk di hadapan kipas angin. Baring secara menelentang dengan kaki anda lebih tinggi daripada paras jantung anda.

Minum cecair sejuk. Memadai dengan air kosong atau minuman sukan. Jangan minum sebarang minuman beralkohol, yang boleh menyumbang kepada penyahhidratan.

Cuba apa-apa langkah penyejukan. Jika boleh, mandi dengan air sejuk, berendam dalam air sejuk atau letakkan tuala yang direndam dalam air sejuk pada kulit anda.

Longgarkan pakaian. Tanggalkan apa-apa pakaian yang tidak perlu dan pastikan pakaian anda ringan, tidak ketat dan tidak terikat.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Mengapa Isteri Gemar Tag Suami Di Facebook? Ini 3 Sebab Utama Husband Perlu Tahu

Tiap-tiap hari, mesti ada sahaja
post
Facebook yang di tag si isteri. Aduh, rimaslah. Bukan ada masa untuk baca pun. Tetapi sebenarnya ada sebab kenapa isteri tag suami.

Rimas isteri tag suami

“Sehari itu adakalanya hingga 4 5
post
 Facebook yang ditag, sampai rimas dan lemas dibuatnya. Tidak pernah baca pun sebenarnya pada
post
 yang ditag itu”, pastinya ini merupakan antara keluhan biasa para suami.

Jangan risau, anda tidak sendirian wahai para suami. Ramai lagi individu lain turut dibelenggu situasi yang sama. Malahan pastinya ia menimbulkan rasa keliru kenapa si isteri perlu tag suami di
laman media sosial
, bukan?

Tetapi Encik Suami sekalian, adakah anda sedar mengapa pasangan anda berbuat demikian? Adakah mereka sekadar suka-suka atau ada maksud tersirat yang tidak pernah anda cuba fahami?

Mula memahami si isteri

Keadaan sama turut berlaku kepada seorang blogger berusia 28 tahun, Brad Kearns yang merupakan bapa kepada 2 orang cahaya mata. Dalam
 perkongsian di laman Facebook
 milikinya, dia menyatakan tentang si isteri yang gemar tag namanya untuk berkongsi apa yang dibaca.

Pada mulanya, dia hanya mengabaikan setiap
post
tersebut. Bahkan dia merasakan semua yang dilakukan si isteri adalah sesuatu yang membuang masa dan tidak mempunyai kaitan dengan dirinya.

Sehinggalah dia mula memberikan perhatian kepada apa yang dikongsikan oleh isterinya, Brad menyedari tentang sesuatu yang sangat penting. Apa yang penting itu? Mesti berdebar ingin mengetahuinya, bukan?

Brad mula sedar bahawa si isteri selalu tag namanya di Facebook adalah sebagai cara untuk berkomunikasi dengan dirinya.
 Perkongsian di Facebook
 itu adalah sebagai pengganti untuk menyatakan apa yang tidak dapat disuarakan secara berdepan.

“Dari masa ke masa, saya belajar apa yang dikongsikan itu mungkin sesuatu yang lucu, bermakna atau
mempunyai kaitan dengan hubungan
 kami.
Post
itu membantu menyampaikan apa yang ingin dinyatakan isteri dengan cara yang tepat dan relevan. Saya akan cuba maklumkan kepada isteri bahawa saya telah membaca perkongsian itu,” ujar Brad dalam laman Facebooknya.

3 sebab utama isteri tag suami

Setakat ini, faham tidak kenapa si isteri gemar tag suami mereka di Facebook? Masih kabur lagi? Tidak mengapa.

Sebelum anda memilih untuk
hide post
atau tidak menambah tag tersebut dalam
Timeline
Facebook, di sini Hello Doktor senaraikan 3 sebab utama mengapa isteri suka tag pasangan mereka.

 Menyatakan isi hati

Adakalanya apa yang ingin disampaikan tidak terluah dengan kata-kata. Jadi kebanyakan isteri memilih untuk menyatakan apa yang terbuku di hati melalui perkongsian tersebut.

Wanita adalah individu yang sukar menyatakan secara terus apa yang terpendam atau apa yang diinginkan. Malahan lebih banyak berkias atau menggunakan ayat dengan maksud penuh tersirat, tidak seperti lelaki.

Sebab itu adakalanya perkara ini boleh membawa kepada pergaduhan apabila apa yang ingin disampaikan isteri tidak difahami suami. Kasihan suami, ya?

Tetapi yang menambahkan lagi kekeliruan atau masalah adalah apabila
post
yang ditag itu terlalu panjang berjela sehingga suami tidak tahu apa yang isteri cuba sampaikan.

Jadi, para isteri sekalian, mungkin kalau ingin tag pasangan anda, pilihlah
post
yang ringkas, tepat dan ada isinya, okay?

 Demi kebaikan bersama

Ada masanya apa yang dikongsikan isteri itu adalah berkaitan perhubungan. Tujuan perkongsian dilakukan dengan harapan agar si suami membaca dan menambah ilmu pengetahuan dalam diri.

Mungkin
post
 yang ditag itu berkisarkan kesihatan. Sebagai contoh kalau anda mempunyai tabiat merokok, mungkin si isteri mahu anda tahu tentang keburukan atau kesan tabiat kepada kesihatan anda. Itu bermakna pasangan anda menyayangi anda, jadi anda kena bersyukur, okay?

 Meluahkan perasaan

Komunikasi merupakan batu asas paling penting dalam kehidupan. Apabila pasangan suami isteri terlalu sibuk atau mempunyai kekangan masa untuk berjumpa disebabkan pekerjaan, maka tag Facebook itu adalah sebagai cara untuk meluahkan apa yang dirasai.

Ia bukan tujuan untuk memerli atau menjatuhkan maruah suami, tetapi tujuannya untuk Encik Suami sekalian membaca dan mengerti apa yang diingini isteri.

Jangan berlebihan

Sebenarnya tiada salahnya untuk anda sebagai isteri tag suami untuk sebarang
post
di Facebook. Cuma janganlah sehingga menjatuhkan maruah suami anda sendiri.

Jika apa yang ingin anda kongsi mungkin tidak sesuai untuk paparan umum, anda boleh hantarkan terus secara personal melalui pesanan (
messages
).

Untuk para suami pula, janganlah menganggap apa yang dikongsikan atau ditag isteri itu sebagai 1 perkara yang merimaskan. Ambil masa seminit dua untuk memahami apa yang ingin disampaikan si isteri. Mungkin ia dapat membantu menyemarakkan lagi hubungan kalian.

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca artikel:

Majoriti Berita Kesihatan Dikongsi di Facebook Palsu atau Mengelirukan

Friends & Followers Di Media Sosial Tak MENJANJIKAN Kebahagian – Kenapa?

Ish! Media Sosial Buat Individu Lebih Kerap Melancap?

Ramai Guna Media Sosial Untuk Diagnosis Masalah Alat Sulit, Kajian

Biadap Di Media Sosial, Isu Yang Semakin Tenat Dan Kritikal


Kenapa Anak Selalu Jatuh Sakit Jika Terkena Hujan? Ini Bukan Salah Hujan, Sebaliknya Ada Sebab Lain!

Mitos berkenaan dengan
“kalau mandi hujan boleh sakit”
 sering diungkapkan kepada kanak kanak yang kelihatan terlebih hiper tatkala hujan turun.

Memang sudah menjadi kebiasaan bagi setiap ibu bapa untuk mengarahkan anak mereka mandi selepas terkena hujan.

Jika tidak, mereka berisiko mendapat selesema atau demam.

Namun, persoalannya di sini, adakah benar perkara tersebut adalah disebabkan oleh hujan?

Ada faktor lain ke yang menyebabkan
 risiko kita untuk mendapat demam selesema
 meningkat selepas mandi hujan?

Teruskan membaca untuk tahu dengan lebih lanjut.

Apa sebenarnya yang menyebabkan anak anda sakit?

Kita mudah untuk menyalahkan hujan berdasarkan kepada logik pemerhatian dan pengalaman sepanjang kita hidup.

Kononnya kebanyakan mereka yang mandi ketika hujan boleh jatuh sakit pada hari berikutnya.

Perkara yang perlu kita faham adalah penyakit tidak berlaku dengan sendirinya.

Ia tidak terjadi hanya kerana kita mengambil keputusan redah hujan untuk pulang ke rumah.

Seperti jangkitan lain,
demam dan selesema berlaku disebabkan oleh jangkitan virus
 atau mikroorganisma berkaitan.

Mandi hujan itu sendiri bukan punca kepada anak anda sakit. Jadi kenapa anak sakit setiap kali dia mandi hujan?

Terdapat banyak faktor yang boleh menyebabkan keadaan tersebut berlaku, namun
kuncinya terletak pada sistem pertahanan badan mereka.

Ada kanak kanak yang mempunyai sistem imun rendah disebabkan oleh faktor berikut:

Sering makan makanan tidak seimbang.

Stres.

Tidur tidak cukup.

Tidak melakukan sebarang aktiviti fizikal.

Namun, apabila meningkat usia mereka, sistem imun kanak kanak akan menjadi kuat.

Dalam proses untuk menjadi kuat, memang lazim mereka akan jatuh sakit disebabkan oleh jangkitan.

Artikel berkaitan:

Bahaya Fenomena Hujan Asid, Ia Boleh Sebabkan Individu Alami Radang Paru-paru?

Betul Ke Bau Hujan BOLEH Kurangkan Stress? Ini 5 Bauan Lain Yang Berkesan!

Mandi hujan dan bagaimana ia melemahkan sistem pertahanan badan

Walaupun kini anda sudah tahu hujan tidak menyebabkan anak anda sakit, tapi ada faktor yang memudahkan penyebaran virus ketika hujan.

Cuaca sejuk sering dikaitkan dengan keadaan kondusif untuk virus selesema merebak.

Oleh sebab cuaca sejuk sering mengiringi hujan, mereka yang mandi hujan mudah untuk mendapat jangkitan virus.

Walau bagaimanapun, pada ketika itu, mereka yang tidak mandi hujan turut berisiko.

Kajian pada tahun 2013 oleh sebuah kolej perubatan di Amerika menunjukkan kebolehan virus rhino (virus selesema) untuk mengalami proses replikasi meningkat jika suhu badan lebih rendah daripada 37°C.

Dapatan tersebut turut disokong oleh satu kajian yang diterbitkan pada tahun 2016 oleh Universiti Oulu di Finland.

Subjek yang terlibat dalam kajian itu mengalami peningkatan risiko jangkitan apabila suhu dan kelembapan diturunkan selama 3 hari.

Virus influenza juga mudah untuk tersebar semasa cuaca sejuk
. Kajian menunjukkan suhu ideal untuk ia tersebar adalah dalam lingkungan 5°C.

Berdasarkan kepada kajian tersebut, jelas menunjukkan mandi hujan boleh menyebabkan risiko mendapat jangkitan meningkat, namun, ia berlaku secara tidak langsung.

Oleh sebab itulah anda digalakkan mandi dalam bilik air selepas mandi hujan.

Bukan untuk membersihkan air hujan tersebut tetapi untuk memastikan suhu badan anda ideal untuk melawan virus.

Jika anda pernah mandi selepas terkena hujan, anda mesti perasan, air tersebut lebih suam berbanding dengan air hujan.

Suhu badan memainkan peranan penting bagi mengawal atur sistem keselamatan dalaman daripada ancaman mikroorganisme.

Kenapa hidung saya berair selepas basah dek hujan?

Perkara ini juga berkaitan dengan cuaca sejuk, bukannya hujan seperti yang disangka.

Fenomena ini merupakan interaksi di antara hukum biologi dan fizik bagi mengekalkan keseimbangan persekitaran dalaman (homeostasis).

Anda sudah sedia maklum terdapat
perbezaan suhu di dalam dan luar badan ketika cuaca sejuk.

Hidung kita menghasilkan mukus dan lembapan yang banyak ketika cuaca sejuk bagi menghangatkan udara sejuk yang dihirup.

Perkara ini penting memandangkan ia boleh melindungi lapisan permukaan dinding hidung daripada udara sejuk dan kering yang boleh menyebabkan kecederaan.

Selain daripada mekanisme itu, jumlah penghasilan titisan air yang terbentuk juga meningkat kesan daripada proses kondensasi (pemeluwapan).

Pertembungan di antara udara sejuk dan panas di dalam hidung menyebabkan penghasilan cecair yang banyak.

Kesannya, ia menyebabkan hidung anda berair selepas mandi hujan.

Konklusi

Hujan tidak menyebabkan masalah selesema dan demam seperti yang disangka.

Walau bagaimanapun, ia boleh
melemahkan sistem imun dan menyebabkan anda mudah mendapat jangkitan virus.

Konsep yang salah ini perlu diperbetulkan agar tiada yang salah faham. Tidak salah jika anak anda nak mandi hujan.

Namun, selepas itu pastikan mereka mandi semula dan kekalkan suhu dalam rumah pada tahap yang ideal.

Jangan pula dipasang pendingin hawa sekuat-kuatnya semasa hujan. Sesiapa pun mudah sakit kalau begitu.


Luka Masih Berdarah Dan Lambat Sembuh, Ini 9 Punca UTAMA Ia Terjadi

Mendapat luka atau sebarang kecederaan adalah satu perkara yang tidak menyeronokkan. Ia menyebabkan anda berasa sakit. Namun, ajaibnya, badan kita mempunyai sistem penyembuhan tersendiri yang hebat yang boleh membantu sembuhkan luka anda.
Tetapi, pernahkah anda berdepan keadaan di mana luka lambat sembuh? Jika pernah, mengapakah ia terjadi? Apakah punca yang menyebabkan keadaan ini berlaku?

Luka lambat sembuh, ini proses penyembuhan luka

Secara umumnya, terdapat tiga peringkat penyembuhan luka iaitu:

 Fasa inflamasi

Badan menghasilkan tindak balas semula jadi – inflamasi (keradangan) – kepada kecederaan dan membentuk darah beku untuk menghentikan pendarahan.

Saluran darah akan melebar untuk membenarkan sel penting seperti sel antibodi, sel darah putih, faktor pertumbuhan, enzim dan nutrien, untuk tiba ke bahagian yang luka. Sel ini akan mewujudkan bengkak, kepanasan, kesakitan dan kemerahan atau dirujuk sebagai inflamasi.

 Fasa proliferasi

Pada fasa ini, adalah di mana bahagian luka dibina semula. Luka adalah sebagai saluran baru untuk pembinaan saluran darah supaya tisu boleh menerima oksigen dan nutrien yang mencukupi.

Dalam peringkat penyembuhan luka yang sihat, tisu menjadi warna merah jambu atau merah, dan permukaannya tidak rata serta tidak akan berdarah dengan mudah.

Tisu yang berwarna gelap boleh menjadi tanda jangkitan. Pada penghujung fasa proliferasi ini, sel kulit akan menutupi bahagian yang cedera.

 Fasa matang

Fasa terakhir dikenali sebagai fasa matang apabila luka tertutup sepenuh dan parut mula untuk pudar. Tahap ‘pengubahsuaian’ ini secara umumnya mengambil masa 21 hari selepas kecederaan dan boleh berterusan sehingga bertahun atau lebih.

Walau bagaimanapun, bahagian luka yang sembuh akan sentiasa menjadi bahagian yang lemah berbanding bahagian kulit yang tidak tercedera, kerana secara umumnya, hanya 80% sahaja kekuatan ketegangan kulit asal yang diperolehi.

9 Faktor luka lambat sembuh

Secara umumnya, faktor penyembuhan luka adalah bergantung kepada individu. Tidak semua individu akan melalui fasa penyembuhan dengan pantas.

Sesetengah individu mungkin mengambil masa yang lebih lama untuk sesuatu luka itu sembuh. Berikut adalah beberapa perkara yang boleh menjadi antara faktor penyebab luka lambat sembuh:

 Usia

Usia menjejaskan segalanya dalam badan dan ia meluputi aspek
struktur dan fungsi kulit
. Segala proses akan menjadi perlahan selaras dengan peningkatan usia, termasuk fasa menyembuhan luka.

Kulit menjadi nipis dan badan menunjukkan kemerosotan tindak balas inflamasi, yang bermasud kulit akan terdedah kepada kecederaan dan proses penyembuhan menjadi lambat apabila berlakunya kecederaan selepas anda semakin berusia.

 Peredaran darah

Darah merupakan satu komponen penting dalam proses penyembuhan. Apabila berlaku kecederaan atau luka, darah yang akan mengangkut sel ke bahagian luka, seterusnya akan bermula proses pembinaan urat dan struktur tisu penting.

Apabila anda mempunyai
kitaran pengedaran darah yang lemah
, darah tidak dapat bergerak ke seluruh badan dengan cepat, sekali gus mengakibatkan luka lambat sembuh.

 Kelembapan kulit

Kulit memerlukan jumlah cecair dan kelembapan yang mencukupi untuk berkembang.
Jika anda terdedah kepada kulit kering
 – satu masalah biasa dalam kalangan individu lebih berusia – anda berisiko untuk mendapat luka pada kulit, jangkitan dan penebalan, yang menjejaskan proses penyembuhan luka.

Tetapi pada sisi yang lain, jika kulit anda terlalu basah, anda berisiko untuk cenderung mendapat penyakit atau jangkitan, jadi adalah penting untuk mengekalkan kelembapan kulit yang optimum bagi proses penyembuhan luka.

 Jangkitan

Jangkitan boleh menjadi antara salah satu faktor penyebab luka lambat sembuh. Malahan, tanpa disedari, jangkitan turut boleh menghentikan proses penyembuhan.

Bagi jangkitan sederhana, ia mempunyai beberapa kaedah untuk mencegah pertumbuhan semula tisu sihat. Contohnya, terdapat jangkitan yang boleh menyebabkan fasa inflamasi menjadi lebih panjang dan menghentikan fasa penyembuhan yang seterusnya.

Turut terdapat kemungkinan bahawa jangkitan juga boleh menganggu proses
pembekuan darah
, sekali gus menyebabkan luka akan terus berdarah.

 Pemakanan

Pengambilan diet pemakanan yang betul adalah penting untuk penyembuhan optimum. Luka akan mengalami kesukaran untuk sembuh dengan betul jika anda tidak mempunyai nutrien yang diperlukan untuk proses pembaikan dan pertumbuhan sel.

 Trauma berulang

Jika anda mempunyai luka yang banyak atau mengalami trauma yang serius, contohnya seperti pembedahan, mekanisme pertahanan tubuh akan terbatas dan proses pembaikan luka akan menjadi perlahan.

 Keadaan kesihatan

Berdepan dengan masalah kesihatan yang serius, seperti
penyakit kronik
, akan mempunyai kesan langsung kepada keupayaan semula jadi badan untuk proses penyembuhan.

Masalah berkaitan kardiovaskular adalah paling memudaratkan, tetapi mengalami
masalah diabetes
dan gangguan berkaitan sistem imun –
immunodeficiency
– turut boleh menjadi punca luka lambat sembuh.

 Obesiti

Setiap individu yang mempunyai berat badan melebihi 20% berat badan ideal atau lebih, mempunyai risiko jangkitan yang lebih tinggi apabila berkaitan isu penyembuhan luka.

 Ubatan

Ubatan preskripsi boleh mendatangkan kesan negatif terhadap penyembuhan luka. Sebagai contohnya, menurut
American Academy of Orthopedic Surgeons
, ubatan antiradang nonstreroid yang dipreskrip untuk arthritis dan aspirin serta ibuprofen yang boleh dibeli dari kaunter turut boleh menganggu fasa inflamasi bagi proses penyembuhan.

Anticoagulant
turut mempunyai keupayaan untuk mengganggu proses pembekuan darah. Manakala, imunosupresan boleh melemahkan sistem imun dan meningkatkan risiko jangkitan.


Jika Anak Memilih Makan, Ini Panduan Penggantian Makanan untuk Kanak-kanak

Jangan risau jika anak anda seorang yang tidak akan atau tidak boleh makan sesetengah jenis makanan tertentu. Ini kerana terdapat beberapa penggantian makanan untuk menggantikan makanan yang anak anda tidak boleh makan.

Penggantian untuk buah-buahan

Jika kanak-kanak tidak mahu makan buah-buahan segar, anda boleh cuba berikan pada anak anda buah-buahan kering. Terdapat pelbagai jenis buah-buahan kering yang dijual di pasaran seperti aprikot kering, pir kering, kismis kering, ceri kering, mangga kering, nanas dan pisang kering. Selain itu, ibu bapa juga boleh memperkenalkan anak kepada yogurt atau sos puri yang diperbuat daripada buah-buahan segar atau beku, dan perlahan-lahan memperkenalkan mereka kepada buah-buahan potong, yang dihidangkan bersama sos epal.

Vitamin C ialah pilihan yang baik jika anak anda menolak untuk makan buah-buahan sitrus. Anda boleh cuba mencampurkan buah seperti buah bluberi, epal potong, dan meletakkan pisang dalam mufin, roti dan lempeng wafel.

Buah-buahan adalah kaya dengan vitamin, serat dan mineral. Anda juga boleh menemui nutrien-nutrien ini dalam sayur-sayuran. Jika anak anda tidak menyukai buah-buahan, sebagai alternatif, anda boleh mengajarnya untuk makan sayur-sayuran, sama ada dimakan secara mentah atau dimasak.

Penggantian untuk daging

Gantikan dengn ikan, ayam itik, telur, tauhu, kekacang (sayur kacang kering, kacang kuda, dan kacang pis) dan bijian, dan mentega kacang. Gunakan bahan-bahan ini dicampurkan bersama campuran sayur-sayuran untuk dijadikan sos pasta, inti taco; roti, kraker, dan pasta yang diperbuat daripada tepung diperkuat dengan zat besi, berbanding menggunakan daging kisar.

Penggantian untuk susu

Keju, yogurt, dan makanan tenusu lain yang diperbuat daripada susu lembu, susu kambing, atau susu kambing biri-biri; susu kacang soya dan berasaskan beras, sebagai pengganti kepada susu. Tanya pakar pediatrik sama ada anak anda perlu mengambil suplemen vitamin B12 dan D. Selain itu, anda boleh berikan anak anda ikan tin dengan tulang (salmon, sardin, hering) untuk kalsium dan vitamin D; serta sumber kalsium dalam sayur-sayuran seperti brokoli, yang turut mengandungi vitamin D.

Penggantian untuk sayur-sayuran

Jika anak anda tidak mahu makan sayur-sayuran berdaun hijau, anda boleh cuba berikannya sayur-sayuran berwarna kuning gelap dan oren (seperti lobak merah, labu, ubi keledek). Makanan-makanan ini menyediakan anak anda dengan pelbagai jenis vitamin dan asid folik. Jika anak anda tidak suka pada sayur-sayuran yang dimasak, dia mungkin menggemari sayuran batang mentah dan salad. Selain itu, anda boleh berikan padanya jus sayuran rendah-sodium berbanding jus buahan. Kanak-kanak yang enggan makan sayur biasa boleh diberikan sayuran yang digoreng; dicampur dalam pasta dan sos taco dengan sayuran yang dicincang halus, atau ditambah dengan daging.

Penggantian untuk roti bijian penuh

Terdapat beberapa jenis makanan berkanji yang anda boleh gunakan untuk menggantikan roti bijian penuh, seperti roti putih tinggi-serat; kraker gandum penuh, dan pasta gandum penuh. Makanan-makanan ini mengandungi sejumlah besar karbohidrat yang amat penting untuk membekalkan tenaga bagi menjalani aktiviti harian.

Hello Health Group
 tidak menyediakan nasihat perubatan, diagnosis, atau rawatan.


Bolehkah Makanan Tambahan Membantu Kehidupan Seks?

Terkejut? Ya, bagi mereka yang kurang bersemangat dalam kehidupan seksnya tidak perlu bimbang lagi. Ini kerana terdapat beberapa makanan yang mudah ditemui dan lazat untuk menyelamatkan hari itu. Berikut 5 makanan yang boleh membantu meningkatkan keiinginan seksual anda.

Coklat gelap

Coklat gelap bukan sahaja sangat menarik, tetapi ia juga boleh meningkatkan kehidupan seks anda. 70% coklat gelap mengandungi koko, yang sangat kaya dengan dopamine, ini bermakna dengan memakan coklat gelap yang mencukupi, anda boleh meningkatkan tahap dopamine di dalam otak. Dopamine, atau juga dikenali sebagai “
pleasure chemical
” adalah sebab mengapa mood anda meningkat, santai dan merangsang tindak balas tubuh anda.

Panax ginseng (ginseng Asia)

Menurut satu kajian, wanita yang menjalani tempoh menopaus boleh meningkatkan pemacu seks mereka dengan mengambil tiga kapsul 1 gram setiap hari selama 2 minggu. Di samping itu, ginseng juga meningkatkan fungsi ereksi dalam jantina yang bertentangan juga. Walau bagaimanapun, penggunaan ginseng Asia atau Panax ginseng boleh menyebabkan insomnia. Oleh itu, berunding dengan doktor atau penjaga kesihatan untuk nasihat dan panduan lanjut sebelum menggunakan suplemen ini bagi mengelakkan kesan sampingan seperti haid yang menyakitkan untuk wanita atau cirit-birit.

Avokado

Selama beratus-ratus tahun, avokado telah dirujuk sebagai buah zakar oleh Aztecs disebabkan oleh bentuk fizikalnya. Walau bagaimanapun, sebab di sebalik mengapa avokado boleh membantu kehidupan seks anda adalah ia sangat kaya dengan lemak tidak tepu dan rendah lemak tepu. Oleh itu, avokado berfungsi dengan sempurna sebagai
afrodisiak
,
dan juga baik untuk jantung dan arteri anda. Jantung yang sihat, membuatkan anda lebih aktif di tempat tidur.

Badam

Almond lebih daripada makanan ringan yang sihat dan menyelerakan, tetapi ia juga meningkatkan semangat, berfungsi sebagai perangsang seksual, dan membantu kesuburan. Berkongsi ciri-ciri yang sama dengan asparagus, badam kaya dengan nutrien dan beberapa mineral, yang sangat penting dalam kehidupan seks dan pembiakan anda. Sebagai contoh, beberapa nutrien dan mineral yang terdapat dalam badam adalah zink (membantu dengan libido dan nafsu seksual), selenium, vitamin E dan sebagainya.

Makanan laut

Sesetengah orang tidak suka makan makanan laut kerana bau, tekstur yang licin dan berlendir. Walau bagaimanapun, ia tidak mengubah hakikat bahawa makanan laut adalah salah satu daripada sumber zink yang paling tinggi libido. Di samping itu, terdapat juga jenis makanan laut yang boleh bertindak sebagai afrodisiak. Sebagai contoh, ikan berminyak, seperti salmon liar, atau ikan hering, bukan sahaja berfungsi sebagai afrodisiak, tetapi juga kaya dengan omega-3 dan asid lemak yang sihat, yang penting untuk jantung yang sihat.

Mengejutkan,
makanan bukan sahaja untuk mengisi perut anda, tetapi ia juga meningkatkan prestasi hidup anda. Dalam senario ini, perlu ingat bahawa 5 makanan ini merupakan pemacu seks yang meningkat dengan dramatik. Walau bagaimanapun, ingat bahawa ia perlu dimakan dalam jumlah yang sesuai. Berunding dengan doktor atau penjaga kesihatan anda untuk mendapatkan maklumat lanjut, nasihat dan bimbingan.


Ibu Hamil, Bukan Semua Ikan Boleh Makan Tau! Jangan Ambil 6 Jenis Ikan Ini, Bahaya!

“
Ibu, janganlah makan sembarangan ikut nafsu mengidam
. Kelak saya yang tanggung akibatnya,” Bayangkan jika anda dapat dengar keluhan bayi anda, pasti anda tidak sampai hati kan? Diet ibu hamil
memang penuh dengan pantang-larang kerana makanan diambil bukan saja untuk anda, tetapi juga si kecil.

Segala apa yang anda makan, semuanya akan mempengaruhi perkembangan bayi anda. Jadi, berhati-hatilah ketika memilih walaupun jenis ikan sekalipun.

Eh, takkan ikan pun kena pilih? Mestilah ibu, dan artikel ini akan menghuraikan sebab dan jenis ikan yang berbahaya untuk kandungan anda!

Untuk mendapatkan lebih banyak info tentang Kehamilan sila dapatkannya
di sini.

Makanan laut dalam diet ibu hamil, perlu ke?

Makanan laut merangkumi ikan dan kerang-kerangan kaya dengan sumber protein, zat besi dan zink.
Nutrien ini penting untuk perkembangan bayi anda.

Asid Omega-3 termasuk asid dokosaheksaenoik (DHA) boleh didapati dalam banyak jenis ikan dan ia mendorong pembentukan dan perkembangan otak si kecil
, jadi baik untuk dimasukkan dalam rutin diet ibu hamil.

Namun, terdapat beberapa jenis ikan pemangsa yang besar harus dielakkan oleh ibu hamil kerana mengandungi kadar merkuri yang tinggi.

Walaupun makanan laut yang mengandungi merkuri tidak merisaukan orang dewasa, namun berhati-hatilah jika anda merancang untuk hamil atau sedang hamil.

Makanan hamil tidak seharusnya mempunyai kadar merkuri yang tinggi kerana ia boleh membantutkan perkembangan bayi anda.

Isu merkuri, bahaya ke untuk si kecil saya?

Merkuri ialah sejenis logam yang boleh dijumpai secara semula jadi dalam persekitaran.
Namun, kadar merkuri semakin tinggi dek kerana pencemaran oleh industri-industri yang berkembang pesat dan menjejaskan makanan laut.

Kajian mendedahkan merkuri yang tinggi dalam diet ibu hamil boleh memberi kesan negatif kepada bayi anda walaupun ibu tidak menunjukkan simptom.

Sistem saraf janin mudah terjejas ketika tempoh perkembangan yang cepat. Oleh itu, diet ibu hamil yang selamat sangat penting untuk bayi anda.

Kesan negatif pengambilan merkuri oleh ibu hamil terhadap bayi adalah:

Masalah berkaitan dengan saraf

Kerencatan mental

Ataksia dan palsi serebrum

Sawan

Hilang deria pendengaran dan penglihatan

Melambatkan pembangunan bayi

Kecelaruan bahasa

Masalah fungsi motor, keupayaan ruang visual dan daya ingatan

 Masalah jantung

Tekanan darah tinggi

Degupan jantung lemah

Jumlah makanan laut dalam diet ibu hamil yang dicadangkan

Beberapa cadangan hidangan untuk diet ibu hamil telah dikeluarkan oleh Food and Drug Administration (FDA) dan Environmental Protection Agency (EPA) di Amerika Syarikat termasuklah :

Mengambil dua hingga tiga hidangan seminggu menggabungkan pelbagai jenis ikan
. Jumlah hidangan ikan tidak sepatutnya melebihi 340 gram seminggu.

Beberapa jenis ikan seperti ikan tuna putih dan ikan-ikan yang mempunyai kadar merkuri yang tinggi hanya boleh dimakan sebanyak satu hidangan seminggu, seberat 170 gram sahaja.

Elakkan ikan bermerkuri tinggi.

Jika mendapat ikan tangkapan keluarga atau kawan-kawan, dapatkan nasihat daripada doktor mengenai jenis ikan tersebut. Jika tidak berkesempatan, hadkan pemakanan ikan tersebut kepada satu hidangan seminggu sahaja dan jangan makan ikan lain untuk minggu tersebut.

Jenis ikan yang selamat untuk dimakan

Ikan yang mempunyai tahap merkuri rendah tetapi kaya dengan omega-3 ialah
 :

Salmon

Ikan bilis

Hering

Sardin

Trout
 air tawar

Tenggiri

Makanan laut lain yang boleh dimakan ibu hamil termasuklah :

Udang dan udang galah

Ketam

Sotong

Tiram

Ikan keli

Tilapia

Tuna dalam tin

Ikan
pollock

Siakap hitam

Ibu hamil, elakkan pilihan ini!

Jenis ikan yang mempunyai kadar merkuri yang tinggu selalunya ikan pemangsa yang besar seperti :

Ikan
marlin

Ikan todak

King mackerel

Ikan yu

Ikan
orange roughy

Ikan
tilefish

Panduan makanan laut lain untuk ibu hamil

Langkah berjaga-jaga harus diambil jika masih inginkan makanan laut dalam diet ibu hamil.

1. Elakkan makanan laut mentah

Untuk mengelakkan diri daripada mendapat jangkitan kuman atau virus yang berbahaya, janganlah mengambil makanan laut yang mentah
 seperti sushi, sashimi dan tiram.

Makanan laut yang disalai juga sebaiknya dielakkan.

2. Masak makanan laut sepenuhnya

Kebanyakan makanan laut sepatutnya dimasak dengan suhu melebihi 63°C.

Ikan masak sepenuhnya apabila isi nampak seperti serpihan dan kelihatan gelap. Udang dan udang galah akan menjadi kemerahan dan isinya tampak berkilau dan gelap.

Kerang dan tiram seharusnya dimasak sehingga terbuka kerangnya. Jika ada yang tidak dibuka, buangkan kerang atau tiram tersebut.

Konklusi

Makanan laut baik untuk diet ibu hamil jika anda peka akan jenis ikan yang diambil. Hati-hatilah dengan pilihan ikan anda kerana ia boleh memberi komplikasi kepada si manja.


Anak Tak Suka Makan Nasi? Ini Pilihan Makanan Pengganti Karbo

Sebagai ibu bapa
, anda pasti pernah berdepan situasi di mana si kecil tidak mahu makan nasi, betul tak? Jangan risau kerana terdapat pelbagai pilihan makanan karbohidrat yang boleh diberikan.

Teruskan pembacaan anda untuk mengetahui lebih lanjut mengenainya…

Untuk mendapatkan lebih banyak info tentang Keibubapaan, sila dapatkannya
di sini.

Makanan karbohidrat

Karbohidrat atau singkatannya karbo
 adalah sumber tenaga utama tubuh. Ia boleh dibahagikan kepada 2 kumpulan:

Ringkas – Mudah dicerna tubuh dan sering dijumpai dalam kek, biskut dan makanan lain dengan gula halus. Terdapat juga dalam buah-buahan dan
produk tenusu

Kompleks – Terdapat dalam bijirin dan sayuran berkanji serta memerlukan lebih masa untuk dicernakan. Boleh ditemui dalam pelbagai jenis roti dan bijirin gandum penuh

Kanak-kanak memerlukan makanan karbo kerana:

Digunakan tubuh sebagai sumber tenaga

Karbohidrat akan dipecahkan tubuh kepada gula ringkas yang kemudiannya beredar dalam aliran darah dan digunakan sel-sel badan untuk tenaga.

Kanak-kanak sangat aktif – sentiasa bergerak, bercakap dan belajar – mereka memerlukan banyak tenaga untuk menyemarakkan hari mereka.

Mengawal pengambilan karbohidrat dalam pemakanan kanak-kanak boleh mengehadkan jumlah tenaga mereka pada siang hari dan membuatkan mereka berasa letih.

Kanak-kanak juga dalam
proses tumbesaran
 dan tubuh perlu bekerja keras untuk menjadikan mereka lebih kuat – ini juga memerlukan tenaga.

Untuk merangsang otak

Otak menggunakan glukosa – salah satu gula ringkas, sebagai sumber tenaga utamanya. Kanak-kanak memerlukan karbohidrat untuk kekal berjaga dan memastikan otak berfungsi dengan baik.

Ia penting untuk semua kanak-kanak, khususnya
yang bersekolah
 sepanjang hari dan perlu menumpukan perhatian untuk jangka masa lama.

Mengehadkan pengambilan karbohidrat ringkas dan gula halus amat digalakkan, cuma anda tidak seharusnya mengurangkan jenis makanan karbohidrat lain daripada
diet anak
sepenuhnya.

Sebaiknya pelbagaikan variasi makanan dan cuba untuk masukkan karbohidrat kompleks.

Jenis makanan karbohidrat

Banyak makanan mempunyai karbohidrat, namun dalam aspek pemakanan kanak-kanak adalah penting untuk memilih karbo yang turut mengandungi nutrien lain.

Ini untuk memastikan tubuh tidak hanya dibekalkan dengan gula tetapi bersama nutrien lain yang turut diperlukan untuk berfungsi.

Bijian, roti & bijirin

Apabila memilih karbohidrat dalam bentuk roti, sebaiknya pilihlah yang tinggi kandungan serat dan rendah GI kerana ia memberikan lebih nutrisi dan membuatkan anak kenyang untuk tempoh lebih lama.

Baca juga:

Sayur-sayuran

Sayuran berkanji seperti kentang, jagung,
ubi keledek
 dan labu semuanya mengandungi karbohidrat dan merupakan makanan kaya nutrien
seperti vitamin
 dan mineral lain serta sumber serat yang baik.

Legum / kacang

Kekacang adalah sumber protein, vitamin B,
zat besi
 dan folat yang baik. Ia rendah GI dan menjadikan anak kenyang lebih lama. Contoh pilihan termasuklah kacang pis dan lentil.

Buah-buahan

Semua buah mengandungi karbohidrat – dalam bentuk fruktosa dan glukosa.

Pengambilan buah dalam diet pemakanan kanak-kanak, bukan sahaja memberikan tubuh mereka karbohidrat tetapi juga manfaat lain
seperti vitamin
, mineral dan serat.

Tenusu, antara makanan karbohidrat

Kandungan karbohidrat dalam
produk tenusu
 dikenali sebagai laktosa. Ia kaya nutrien yang menyumbang sejumlah kalsium dan protein kepada tubuh.

Makanan tambahan (sekali-sekala)

Kek, pastri, pai, donut, kerepek, gula-gula dan semua minuman manis mengandungi karbohidrat.

Namun ia adalah makanan tidak berkhasiat kerana tidak memberikan manfaat pemakanan serta tinggi tenaga (kilojoule), lemak, gula dan natrium.

Makanan karbohidrat #Indeks glisemik (GI)

GI ialah ukuran
kadar paras gula dalam darah
 yang meningkat selepas
pengambilan makanan
 tertentu. Ia hanya boleh diukur dalam makanan yang mengandungi karbohidrat.

Pemakanan kanak-kanak: Keperluan serat pemakanan harian

Roti putih, pasta dan nasi semuanya merupakan sumber karbohidrat, tetapi ia adalah halus dan rendah
serat makanan
.

Sebaiknya, jadikan separuh daripada diet pemakanan kanak-kanak adalah bijirin penuh sebagai pilihan gaya hidup lebih sihat untuk anda sekeluarga.

Terdapat banyak pilihan bijirin penuh lazat termasuklah keropok, roti, pasta, bijirin, beras perang dan tortilla jagung.

Cara lain untuk memasukkan lebih
serat makanan
 adalah dengan memilih buah-buahan sepenuhnya berbanding 100% jus buah, termasuklah sayuran.

Menjadikan makanan karbohidrat sebagai diet harian

Tidak mengapa jika anak agak liat untuk makan nasi kerana terdapat pilihan karbohidrat lain boleh diberikan.

Untuk memastikan pemakanan kanak-kanak sihat dan seimbang, pilihlah karbohidrat yang baik dengan memberikan anak bijirin penuh, buah-buahan, sayuran dan produk tenusu rendah lemak.

Dalam masa yang sama hadkan juga
pengambilan makanan
 yang mengandungi gula tambahan serta galakkan anak untuk aktif setiap hari.

Sebagai ibu bapa
 juga, anda perlu menunjukkan contoh yang terbaik buat mereka.

Ini kerana apabila anak melihat anda mengamalkan tabiat sihat, ia secara tidak langsung akan membuatkan mereka turut mengikutinya, sekali gus menjamin gaya hidup lebih sihat pada
zaman kanak-kanak
 hingga dewasa kelak.


Rumpai Laut: Alternatif Bahan Masakan dan Snek Sihat

Rumpai laut adalah nama biasa untuk spesies tumbuhan laut dan
alga
 yang tumbuh di lautan selain di sungai, tasik dan kawasan berair. Rumpai laut tinggi dengan kandungan vitamin, mineral, dan serat. Dalam tempoh sekurang-kurangnya selama 1,500 tahun dahulu, orang Jepun telah memasukkan campuran ikan mentah, nasi
pulut
, dan bahan-bahan lain kedalam gulungan rumpai laut yang dipanggil nori. Inilah apa yang dikenali kini sebagai gulungan sushi.

Kebanyakan rumpai laut mengandungi ejen anti-radang dan anti-mikrob. Orang-orang Rom menggunakannya untuk merawat luka, luka terbakar, dan ruam. Bukti anekdot juga menunjukkan bahawa orang Mesir kuno mungkin menggunakannya sebagai rawatan untuk merawat
kanser payudara
.

Sebenarnya, sesetengah rumpai laut mempunyai agen melawan barah yang kuat yang mana penyelidik-penyelidik berharap ia akan membuktikan keberkesanannya dalam rawatan tumor malignan dan
leukemia
 dalam kalangan manusia. Tumbuhan marin dan alga ini juga telah menyumbang kepada pertumbuhan ekonomi. Antara kegunaan tumbuhan ini adalah fungsinya dalam indisutri pembuatan. Ia adalah agen mengikat yang efektif (pengemulsi) dalam barangan komersial seperti ubat gigi dan jeli buah dan berfungsi sebagai pelembut yang popular (emolien) dalam produk kosmetik organik dan produk penjagaan kulit.

Rumpai laut dan alga laut mempunyai nutrisi yang lebih banyak berbanding daripada
sayur-sayuran
 yang ditanam di tanah dan ia telah lama dianggap mempunyai kekuatan untuk memanjangkan hayat, mencegah penyakit, dan memberikan kecantikan dan kesihatan. Selama beribu-ribu tahun, tumbuhan yang kaya dengan mineral ini menjadi makanan utama dalam diet penduduk benua Asia.

Terdapat lebih daripada 20 jenis rumpai laut yang boleh dimakan dan sebenarnya terdapat lebih lagi daripada jumlah tersebut. Jenis rumpai laut yang biasa termasuklah
nori, kombu, kelp, dulce
dan
 Irish moss
. Sesetengah jenis rumpai laut mempunyai lebih banyak kandungan
kalsium
 berbanding daripada keju, lebih banyak kandungan zat besi berbanding daripada daging lembu, dan lebih banyak protein daripada telur. Selain itu, rumpai laut juga adalah sumber mikronutrien yang sangat kaya. Secara tradisinya, sifat penyembuhannya dikatakan termasuklah dalam mengubati kanser, menurunkan kadar kolesterol, menurunkan goitres, menghilangkan tumor dan cysts, detoksifikasi logam berat, dan membantu penurunan berat badan.

Jenis-jenis rumpai laut yang biasa dimakan

Nori

Ia paling dikenali sebagai pembalut luar sushi. Nori adalah sejenis snek yang amat bagus untuk kesihatan kulit. Hanya dengan satu lembar nori, ia mempunyai jumlah omega-3 yang sama dengan dua biji buah
avokado
. Omega-3 dalam lepingan nori membantu mewujudkan penghalang minyak semula jadi pada kulit anda yang membantu mengurangkan
jerawat
 dan kulit kering. Ianya sangat membantu semasa musim sejuk yang kering. Nori juga membantu mengurangkan pengeluaran sebatian keradangan badan yang boleh menjejaskan kesihatan kulit. Anda boleh mula membuat sushi mudah anda sendiri dengan menggunakan lembaran nori. Isikan lembaran nori dengan nasi perang. Kemudian masukkan lobak merah yang telah dicincang, avokado yang dihiris nipis, dan sayur-sayuran mentah lain yang anda suka. Gulung kesemuanya dan celupkan dalam minyak
bijan
 dan sos halia.

Wakame

Ia seringkali dijumpai dan digunakan dalam masakan sup miso dan kelihatan seperti bayam yang licin. Ia bersifat diuretik, yang bermakna ia membantu mengurangkan jumlah air di dalam badan. Memandangkan ia menghalang kembung perut dan tinggi dengan kandungan kalsium dan
magnesium
 yang mencegah osteoporosis, wakame kadangkala disebut sebagai “rumpai laut wanita’. Tumbuhan laut ini juga tinggi dengan kandungan mineral
(trace minerals)
 dan merupakan salah satu daripada beberapa sumber bagi mendapatkan vitamin B12 yang bukan daripada sumber haiwan. Anda boleh cuba memasukkannya dalam masakan sup anda. Anda juga boleh merendam wakame selama beberapa minit, kemudian potong dan masukkannya sebagai salah satu bahan bagi hidangan salad. Campurkan ia bersama hirisan
timun
 dan cuka sebagai cadangan hidangan salad yang enak.

Kombu

Kombu berbentuk jalur panjang dan tebal dengan berwarna coklat. Kombu bernilai disebabkan oleh kandungan iodinnya yang tinggi, yang diperlukan untuk menghasilkan dua hormon
tiroid
 penting yang mengawal metabolisme. Tubuh badan kita tidak menghasilkan iodin, oleh itu kita perlu mendapatkannya melalui sumber makanan. Iodin dalam kombu boleh membantu individu yang mengalami kekurangan tiroid. Selain itu, terdapat pigmen dalam kombu yang dipanggil
fucoxanthin
, yang boleh meningkatkan pengeluaran protein yang terlibat dalam metabolisme lemak. Bagi cadangan masakan, anda boleh merenehkan kombu yang telah dicincang dalam sup anda hingga ia menjadi lembut. Anda juga boleh menggunakannya untuk membuat stok dashi, yang bersamaan dengan stok ayam bagi orang-orang Jepun. Untuk membuat dashi anda sendiri, masak 4 cawan air dengan api yang rendah, dan kemudian tambah 8 inci kombu yang telah dipotong separuh. Renerhkan dengan menggunakan api yang rendah dan kemudian tapiskan renehan stok tersebut. Bagi sesetengah individu,
cendawan
 shiitake kering ditambahkan dalam renehan dashi bagi menaikkan rasa stok dashi tersebut.

Dulse

Ia adalah sejenis rumpai laut berwarna ungu kemerah-merahan yang tumbuh di pantai utara lautan Atlantik dan Pasifik. Penyelidik di
Oregon State University
 telah mencipta dan mempatenkan dulse yang mereka anggap mempunyai rasa seperti bacon apabila ia digoreng. Sebagai tambahan kepada ciri unik ini, dulse mengandungi semua unsur surih (
trace elements)
 yang diperlukan oleh manusia (tembaga, besi, zink, dan sebagainya) dan mempunyai kandungan protein tinggi. Ia biasanya dikeringkan dan dijual sama ada dalam bentuk keseluruhan daun, kepingan daun, atau dalam bentuk serbuk atau campuran perasa. Anda boleh memakannya sebagai snek sama ada dalam bentuk mentah ataupun yang telah dimasak. Anda juga menggunakannya dalam sandwic atau salad, atau taburkan hirisannya dalam hidangan telur hancur.

Hijiki

Hijiki telah menjadi sebahagian daripada diet orang-orang Jepun selama berabad-abad lamanya. Walaupun tumbuhan ini secara semulajadinya berwarna coklat ketika tumbuh di pesisir pantai di sekitar Asia Timur, ia akan bertukar warna menjadi hitam setelah direbus dan dikeringkan setelah pengumpulan. Ia kaya dengan kandungan serat dan mineral seperti besi, kalsium dan magnesium. Bagi tujuan masakan, anda perlulah merendamnya selama sekurang-kurangnya 30 minit dan saiznya akan membesar sekitar dua atau tiga kali ganda. Selepas itu, anda boleh mencincangnya dan menggorengnya bersama-sama sayuran yang lain.

Irish Moss

Ia sebenarnya bukanlah sejenis lumut seperti namanya. Ia adalah sejenis rumpai laut dan ia mempunyai banyak kegunaan dalam bidang kulinari. Ia juga dikenali sebagai
carrageen
, yang merupakan perkataan Irish untuk “batu kecil,’. Walaupun
Irish moss
 berwarna merah keunguan secara semula jadi, tumbuhan ini akan bertukar warna menjadi putih apabila ia terdampar ke darat. Ia paling kerap digunakan sebagai pemekat atau penstabil dalam produk susu, seperti ais krim, dan dalam makanan yang diproses. Di negara-negara seperti Ireland dan Scotland, ia direbus bersama-sama susu dan ditapis sebelum gula dan perasa seperti vanila,
kayu manis
, brendi dan wiski ditambah (menghasilkan sejenis jeli yang serupa dengan ubi kayu) atau dijadikan roti. Di samping mengandungi pelbagai mineral yang tinggi, tumbuhan ini turut mengandungi antioksidan untuk membantu memerangi radikal bebas dan mempunyai kesan melembutkan pada tisu yang dapat mengurangkan masalah pernafasan termasuk
bronkitis
 dan radang paru-paru.

Manfaat kesihatan rumpai laut

Ia sangat bernutrisi

Setiap jenis rumpai laut mungkin mengandungi nutrien dan galian yang sedikit berbeza. Secara umumnya, memakan tumbuhan laut ini adalah cara mudah untuk meningkatkan pengambilan vitamin dan mineral seseorang tanpa menambah banyak kalori. Berdasarkan kajian yang diterbitkan dalam
Marine Drugs
, rumpai laut biasanya merupakan sumber yang baik untuk:

Protein

Karbohidrat

Serat

Mineral

Asid lemak tidak tepu

Satu kajian dalam
Journal of Applied Phycology
menunjukkan bahawa pelbagai jenis rumpai laut mengandungi nutrien berguna termasuklah:

Vitamin C

Vitamin B

Vitamin A

Vitamin E

Zat bbesi

Iodin

Rumpai laut juga mengandungi antioksidan, yang boleh melindungi tubuh daripada tekanan oksidatif dan mengurangkan keradangan di peringkat sel.

Ia mungkin boleh membantu fungsi tiroid

Kelenjar tiroid mengawal dan mengeluarkan hormon untuk pengeluaran tenaga, pertumbuhan, dan pembaikan sel. Tiroid memerlukan iodin untuk berfungsi dengan baik, tetapi jumlah yang diperlukan oleh seseorang bergantung kepada keadaan tiroid. Kekurangan iodin adalah satu punca hipotiroidisme (tiroid kurang aktif). Ia boleh menyebabkan perkembangan goitre iaitu pembesaran kelenjar tiroid. Sesorang individu mungkin dapat mencegah atau memperbaiki hipotiroidisme dengan memastikan diet mereka mengandungi iodin yang mencukupi.

Hipertiroidisme pula berlaku apabila kelenjar tiroid terlalu aktif dan menghasilkan sejumlah besar hormon. Pengambilan iodin yang berlebihan boleh memburukkan gejala hipertiroid. Rumpai laut sangat kaya dengan iodin. Menurut kajian dalam
Journal of Food and Drug Analysis
, jenis kombu adalah sumber yang paling kaya dengan kandungan iodin, diikuti oleh jenis wakame dan nori. Serbuk kelp juga merupakan sumber iodin yang penting. Jenis rumput laut dan lokasi di mana ia ditanam dapat mengubah kandungan iodin.

Ia mungkin boleh membantu individu yang mempunyai diabetes

Makanan kaya serat boleh membantu individu yang menghidap diabetes. Ini kerana jumlah serat yang tinggi membantu mengawal tahap
glukosa
 darah dan tahap insulin. Menambahkan rumpai laut kedalam diet boleh membantu meningkatkan pengambilan serat seseorang tanpa peningkatan kalori yang besar. Kajian pada tahun 2018 terhadap tikus mendapati bahawa, sebatian dalam satu jenis rumpai laut secara langsung boleh mengurangkan penanda diabetes jenis 2, seperti gula darah yang tinggi.

Sebatian rumpai laut juga boleh mengurangkan faktor risiko diabetes, seperti keradangan, paras lemak yang tinggi, dan kepekaan insulin. Penyelidikan lanjut terhadap manusia boleh membantu memberikan bukti yang lebih kuat untuk penggunaan sebatian ini.

Ia boleh menyokong kesihatan usus

Bakteria di dalam usus memainkan peranan penting dalam penguraian makanan dan menyokong penghadaman dan kesihatan secara keseluruhan. Alga mungkin makanan yang ideal untuk kesihatan usus. Penulis kajian dalam
Journal of Applied Phycology
 menyatakan bahawa alga cenderung mengandungi jumlah serat yang tinggi, yang boleh membentuk 23 – 64 peratus dari berat kering alga. Serat ini boleh membantu memberi makan kepada bakteria usus. Bakteria usus memecahkan serat ke dalam sebatian yang meningkatkan kesihatan usus dan kesihatan sistem imun.

Menambah alga kedalam diet boleh menjadi cara mudah untuk menyediakan tubuh dengan banyak serat
prebiotik
 yang berkaitan dengan kesihatan usus, yang seterusnya membantu dalam masalah seperti sembelit atau cirit-birit.

Ia membantu mengurangkan berat badan

Serat rumpai laut mungkin memberi manfaat kepada individu yang cuba untuk menurunkan berat badan. Serat membantu seseorang berasa kenyang, tetapi mengandungi sedikit atau tidak mempunyai kalori. Menurut kajian yang diterbitkan dalam
Marine Drugs
, serat pemakanan yang tinggi menangguhkan pengosongan perut. Oleh itu, perut tidak boleh menghantar isyarat lapar ke otak untuk masa yang lebih lama, yang boleh membantu mencegah makan secara berlebihan.

Ia membantu melindungi jantung

Makanan yang kaya dengan kandungan serat seperti alga juga dapat mengurangkan kadar
kolesterol
 dalam darah. Serat larut ini terikat kepada asid hempedu atau garam dalam badan. Tubuh kemudiannya menggunakan
kolesterol
 untuk menggantikan unsur-unsur ini, yang mungkin mengakibatkan penurunan jumlah kolesterol sehingga 18 peratus. Banyak jenis alga juga mempunyai tahap antioksidan yang tinggi, yang juga boleh menyokong kesihatan jantung sepanjang masa.

Mengandungi kandungan antioksidan

Antioksidan boleh menjadikan bahan-bahan yang tidak stabil dalam badan anda dipanggil radikal bebas kurang reaktif. Ini menjadikan ia kurang cenderung untuk merosakkan sel-sel anda. Selain itu, pengeluaran radikal bebas yang berlebihan dianggap sebagai penyebab utama beberapa penyakit, seperti penyakit jantung dan diabetes.

Selain mengandungi vitamin antioksidan A, C dan E, rumpai laut menawarkan sebilangan besar sebatian tumbuhan yang bermanfaat, termasuk flavonoid dan karotenoid. Ini telah terbukti melindungi sel tubuh anda daripada kerosakan radikal bebas.

Banyak kajian telah memberi tumpuan kepada satu karotenoid tertentu yang dipanggil
fucoxanthin
. Ia adalah karotenoid utama yang terdapat dalam alga coklat, seperti wakame, dan ia mempunyai 13.5 kali kapasiti antioksidan seperti vitamin E.
Fucoxanthin
 telah terbukti melindungi membran sel yang lebih baik berbanding daripada vitamin A. Walaupun tubuh tidak selalu menyerap
 fucoxanthin
 dengan baik, penyerapan dapat ditingkatkan dengan memakannya bersama lemak. Walau bagaimanapun, rumpai laut mengandungi pelbagai sebatian tumbuhan yang bekerja bersama-sama untuk mempunyai kesan antioksidan yang kuat.

Kesan sampingan dan risiko pengambilan rumpai laut

Iodin yang berlebihan

Kebimbangan utama adalah risiko mengambil terlalu banyak iodin. Kebanyakan rumpai laut mengandungi tahap iodin yang tinggi, dan seseorang boleh mengambil terlalu banyak iodin jika mereka makan rumpai laut dengan banyak dlam tempoh yang panjang. Walaupun ramai individu boleh mengendalikan tahap iodin yang tinggi, terdapat sesetengah individu yang sangat terdedah kepada kesannya, termasuklah disfungsi tiroid. Keadaan seperti berikut boleh menyebabkan simptom seperti peningkatan berat badan atau bengkak dan rasa ketat di bahagian leher. Sesiapa yang mengalami gejala ini sepatutnya berhenti mengambil iodin dan berjumpa dengan doktor bagi melakukan pemeriksaan menyeluruh.

Logam berat

Satu lagi kebimbangan umum adalah melibatkan isu logam berat. Rumpai laut menyerap mineral dan nutrien daripada laut. Sekiranya air di sekitarnya mengandungi logam-logam ini, rumput laut akan menyerapnya juga. Satu kajian yang diterbitkan dalam
Chemosphere
mendapati bahawa dalam rumpai laut yang boleh dimakan, tahap logam toksik aluminium, kadmium, dan plumbum pada umumnya sangat rendah.

Selain itu, satu kajian dalam
Scientific Reports
 telah menyiasat 10 logam yang berpotensi berbahaya dalam rumput laut telah membuat kesimpulan yang sama. Walau bagaimanapun, penulis kajian meminta lebih banyak penyelidikan dilakukan keatas logam lain. Walaupun tahapnya mungkin rendah, logam toksik boleh meningkat daripada masa ke masa terhadap seseorang yang memakan rumpai laut setiap hari. Walaupun risikonya adalah rendah, anda disarankan agar memastikan rumpai laut yang ingin dimakan adalah organik dan berasal dari sumber yang berkualiti tinggi.

Pengambilan rumpai laut dalam diet anda boleh memberikan anda pelbagai manfaat tambahan terhadap tubuh. Pelbagaikan penggunaannya dalam masakan seperti sup, stew, gorengan bersama bahan masakan lain. Anda juga boleh memakannya sebagai snek bagi menggantikan snek yang kurang berkhasiat. Panggang lembaran nori selama beberapa saat diatas api, dan nikmati kerangupannya sambil anda menonton televisyen atau membuat tugasan kerja.


BERHENTI Percaya Bedak Talkum Ada Kaitan Dengan Kanser Ovari! Ini Penjelasan Pakar Sebenar

Pernah tak dengar isu yang mengatakan pemakaian bedak talkum boleh menyebabkan masalah kanser ovari? Tetapi benarkah pemakaiannya boleh mengakibatkan seseorang individu itu mengalami masalah kanser ovari?

Isu yang terpalit

Perihal yang mengatakan bahawa bedak talkum menjadi punca kepada
kanser ovari
ini tular suatu ketika dahulu apabila sebuah syarikat pengeluar barangan bayi, Johnson & Johnson (J&J) disaman oleh sekumpulan
wanita
 yang mendakwa
bedak keluaran J&J menyebabkan masalah kanser ovari
 kepada mereka.

Pemakaian bedak pada
bahagian sulit
 wanita merupakan satu amalan yang diamalkan sejak tahun 1970-an. Namun kontroversi melibatkan bedak J&J ini timbul apabila dikatakan mineral talkum dalam bedak talkum mereka telah didakwa tercemar dengan asbestos, yang secara umumnya diketahui sebagai salah satu punca penyebab kanser.

Bayaran pampasan

Pada 2018, syarikat terkenal Johnson & Johnson ini telah diperintah untuk membayar pampasan sebanyak $ 4.7 bilion (lebih kurang RM19,160,020,000.00) kepada 22 individu wanita.

Pampasan tersebut adalah sebagai bayaran tuntutan undang-undang Amerika Syarikat, selepas 22 individu wanita tersebut mendakwa
bedak bayi
keluaran syarikat berkenaan mengakibatkan mereka mengalami kanser.

Malahan kesan daripada itu, syarikat J&J juga telah menarik balik sejumlah 33,000 botol bedak keluaran mereka di Amerika Syarikat pada Oktober 2019 apabila pengawal selia produk mendapati terdapat kandungan asbestos.

Walau bagaimanapun, menurut satu kajian yang dilakukan mendakwa, penggunaan serbuk talkum tidak akan
meningkatkan risiko kanser ovari.
 Jadi yang mana satukah dakwaan yang betul dan boleh dipercayai?

Kajian semula bedak talkum

Dalam empat kajian semula melibatkan lebih daripada seperempat juta wanita telah dilakukan di Amerika Syarikat mengisytiharkan bahawa, tidak terdapat hubung kait yang signifikan antara bedak dan kanser.

Kajian yang diterbitkan dalam Journal of the American Medical Association (JAMA), mendapat pujian saintis yang memanggilnya sebagai satu penyelidikan yang teguh dan dilakukan dengan baik. Malahan hasil kajian ini memberikan jaminan kepada wanita yang mempunyai kebimbangan untuk menggunakan bedak.

Penyelidikan semula ini disertai pasukan dari Institut Sains Kesihatan Alam Sekitar Amerika Syarikat di Carolina Utara ini melibatkan seramai 252, 745 responden wanita yang berdaftar dari tahun 1976 dan 2009. Kajian ini menganalisis tahap kesihatan dan penggunaan bedak talkum untuk tempoh selama 11 tahun.

Lebih daripada satu pertiga daripada responden terlibat, sebanyak 38 peratus, mengatakan bahawa mereka menggunakan bedak ini pada
alat kelamin
. Umumnya, menurut saintis, amalan ini telah dilakukan selama beberapa dekad untuk menyerap
kelembapan
 dan bau.

Hasil kajian mendapati, dalam kalangan individu wanita yang menggunakan bedak talkum ini, terdapat 61 kes
kanser ovari
per 100,000 wanita dalam tempoh 11 tahun. Manakala bagi responden wanita yang tidak pernah menggunakan bedak ini pula kadar jumlah kes adalah pada 55 bagi setiap 100,000 individu wanita.

Walaupun bilangan responden yang menggunakan bedak dan mendapat kanser adalah lebih tinggi, iaitu pada 0.061 peratus berbanding 0.055, tetapi jumlah itu adalah terlalu kecil untuk dianggap sebagai bukti yang kukuh. Risiko yang berlaku ini adalah dianggap secara kebetulan.

Sepanjang tempoh 11 tahun penyelidikan dilakukan, seramai 2,168 responden wanita daripada kedua-dua kumpulan, sama ada menggunakan bedak atau tidak, telah mengalami kanser.

Analisis kajian

Berdasarkan penulisan kertas penyelidikan yang diketuai oleh Dr Kate O’Brien, “Dalam analisis data terkumpul  kumpulan responden
wanita
 di Amerika Syarikat, menunjukkan tiada perkaitan secara langsung dalam statistik antara penggunaan bedak pada bahagian kelamin akan mengakibatkan kanser ovari.

Para saintis mengakui bahawa kajian yang dilaksanakan itu tidak cukup besar untuk mengesan perubahan kecil dalam risiko untuk mendapat kanser, tetapi ia merupakan satu kajian yang terbesar yang pernah dilakukan setakat ini.

Apa kata pakar?

Bagi pakar kanser di Imperial College London, Profesor Justin Stebbing, yang tidak terlibat dengan kajian tersebut berkata, “Penyelidikan teliti yang dilakukan ini dengan mengumpul data analisis dalam empat kajian melibatkan lebih 250,000 wanita, membuktikan bahawa bedak talkum tidak akan menyebabkan kanser.

“Jumlah kes ovari yang dilaporkan dalam kumpulan pengguna bedak adalah tidak banyak. Berdasarkan tempoh kajian dan kekerapan penggunaan bedak yang dikaji, ia menunjukkan walaupun bedak talkum mengandungi
karsinogen
, tetapi penggunaannya tidak menyebabkan kanser ovari.

Menurut seorang pakar statistik di Open University, Profesor Kevin McConway, yang juga tidak terlibat dalam kajian ini, “Satu perkara yang dapat ditunjukkan dengan jelas dalam penyelidikan ini adalah ia membuktikan betapa sukarnya untuk mengaitkan sesuatu perkara seperti bedak talkum adalah salah satu faktor risiko kepada kanser.

Ujar beliau lagi, walaupun kajian ini dilakukan dengan baik, cekap dan berhati-hati dengan melibatkan lebih daripada seperempat individu wanita, namun ia masih meninggalkan ruang untuk menimbulkan keraguan dengan perkaitan antara bedak dan kanser ovari.

Walau bagaimanapun, hubung kait antara kanser ovari dan talkum adalah terlalu kecil untuk dipertimbangkan apabila penyelidikan yang lebih besar telah dilakukan. Oleh itu, penggunaannya tidak akan menyebabkan kanser ovari.

“Apa yang boleh saya katakan daripada penyelidikan ini adalah, jika menggunakan talkum atau sebarang bedak pada
bahagian sulit
 wanita benar-benar meningkatkan risiko kanser ovari, ia hanyalah satu peningkatan risiko terlalu kecil dan tidak signifikan.” tambah Kevin.

Beliau turut menambah, sekiranya beliau adalah seorang individu wanita, penggunaan bedak talkum tidak menjadi antara kebimbangan yang perlu difikirkan.

Fakta mengenai talkum

Bedak talkum diperbuat daripada talkum tanah halus, yang merupakan mineral yang terhasil di bawah tanah sebagai batu seperti tanah liat. Talkum selalunya dilombong di tempat yang sama seperti asbestos, iaitu mineral yang secara umumnya menjadi antara punca penyebab penyakit paru-paru.

Apa yang membezakan antara talkum dan asbestos adalah, talkum digunakan pada kulit. Ini kerana ia mempunyai sifat kelembutan dan memainkan peranan dalam menyerap
kelembapan
. Manakala asbestos pula digunakan sebagai penebat.

Asbestos merupakan satu sebatian yang terdiri daripada enam mineral yang terbentuk sebagai gentian kristal kecil. Mineral-mineral tersebut secara umumnya tidak menyebabkan bahaya jika ia adalah secara sendiri, namun kombinasi mineral ini menjadi antara penyebab kanser yang harus diberikan perhatian.

Kesimpulan

Apa yang boleh disimpulkan adalah penggunaan bedak talkum secara umumnya bukanlah satu penyebab kepada peningkatan
risiko kanser
ovari. Namun ia adalah terpulang kepada pertimbangan anda, sama ada anda ingin menggunakannya atau jika masih berasa was-was, anda boleh mencari alternatif lain.

Hello Health Group
 tidak menyediakan nasihat perubatan, diagnosis, atau rawatan.


Bayi Menyusu Badan Sebab Itu Period Tidak Teratur? TAK SEMESTINYA! Ia Mungkin Kerana Hormon Ini...

Setiap wanita yang wujud di muka bumi ini pasti akan mengalami kitaran haid
 sekiranya kitaran menstrual mereka berada pada tahap normal.

Namun ada juga yang akan mengalaminya pada waktu yang tidak tetap ekoran beberapa sebab yang tertentu.

Lebih mengejutkan, ada wanita yang akan mengalami period tidak teratur semasa mereka menyusukan bayi.

Kenapa? Jom sama-sama kita ikuti artikel ini untuk tahu jawapannya dengan lebih mendalam lagi!

Wanita & kitaran haid

Sebelum pergi dengan lebih mendalam lagi, adalah wajar untuk kita belajar mengenai definisi kitaran haid ini terlebih dahulu.

Untuk pengetahuan anda,
 kitaran haid atau period adalah sejenis pendarahan yang berlaku secara berkala atau lebih tepat lagi bulanan buat wanita melalui faraj
.

Ia berlaku ekoran ovari mengeluarkan telur lalu terjadinya ovulasi dan proses ini akan berlanjutan sekurang-kurangnya 3 ke 5 hari bergantung kepada individu.

Kitaran haid juga adalah penting bagi menghasilkan bahan kimia badan yang penting dipanggil hormon, untuk menyediakan tubuh badan ketika kehamilan kelak.

Selain keluar darah melalui faraj, berikut merupakan antara simptom lain kitaran haid:

Sakit kepala

Sakit belakang

Sakit sendi

Kejang abdomen

Sukar tidur

Payudara bengkak dan sakit

Perubahan selera makan

Perubahan emosi diri

Cirit-birit

Namun harus diingatkan di sini bahawa kesemua simptom-simptom yang dinyatakan adalah normal dan biasa berlaku ketika anda sedang period.

Apa yang perlu dijadikan kebimbangan adalah apabila period tidak teratur terjadi!

Apa punca sebenar period tidak teratur?

Period tidak teratur atau turut dikenali sebagai
oligomenorrhea –
jumlah bilangan haid yang dialami kurang dari 6 hingga 8 kali setahun.

Kitaran haid tidak teratur dialami jika jarak antara haid anda kerap berubah dan ia mungkin datang lebih awal atau lebih lewat daripada kebiasaan.

Persoalannya, kenapa perkara ini terjadi agaknya?

Berikut adalah antara pencetus yang mungkin boleh menjadi
 penyebab mengapa kitaran haid tidak teratur:

Perubahan fizikal atau emosi

Tekanan yang melampau

Senaman yang berlebihan

Penyalahgunaan bahan tertentu

Pengambilan ubat tertentu

Perubahan berat badan secara mendadak

Gangguan pemakanan seperti tidak mendapat kalori yang mencukupi

Kondisi kesihatan tubuh badan

Sindrom ovari polisistik
 (PCOS)

Gangguan tiroid

Gangguan pendarahan

Diabetes yang tidak terkawal

Jangkitan pada saluran reproduktif

Kelainan serviks atau faraj

Kanser tertentu atau kewujudan ketumbuhan

Kondisi kesihatan lain seperti prolaktinoma, kegagalan ovari utama, sindrom
Asherman

Kitaran kehidupan dan kehamilan

Selepas kitaran haid pertama, 2 hingga 3 tahun selepas haid bermula

Perimenopaus, kitaran haid akan berakhir

Kehamilan

Baru lepas bersalin

Sedang menyusukan bayi

Keguguran berulang kali

Kitaran bangun dan tidur

Kerja shift atau shift waktu malam

Gangguan tidur

Jet lag
akibat melalui jarak penerbangan atau perjalanan jauh

Menyusu badan juga salah satu puncanya?

Apa yang agak mengejutkan jika dilihat pada punca-punca period tidak teratur adalah menyusu badan! Kenapa?

Seperti mana yang kebanyakan kita sudah tahu,
 kehamilan akan membuat wanita tidak lagi mengalami satu tempoh yang dikenali sebagai datang bulan
.

Pun begitu, ketahuilah bahawa tempoh ini akan kembali menjadi normal semula selepas beberapa ketika melahirkan bayi.

Apa yang mengejutkan adalah ia mungkin masih tidak akan datang atau terjadi secara tidak normal kerana menyusukan bayi.

Jawapan kepada persoalan ini adalah terletak kepada hormon di dalam tubuh badan.

Hormon adalah puncanya?

Untuk pengetahuan anda, tubuh badan seorang wanita akan dipenuhi dengan segala nutrien semula jadi yang diperlukan oleh seorang bayi.

Ia akan diberi melalui satu proses penyusuan badan dan ini
 adalah sangat disarankan untuk ibu melakukannya
 ekoran pelbagai manfaat yang boleh didapati bukan sahaja pada ibu, bahkan juga si manja.

Ketika ini juga, tubuh badan wanita akan menghasilkan sejenis hormon bernama prolactinis yang membantu penghasilan susu dalam payudara.

Ia terletak pada kelenjar pituitari pada otak dan walaupun ia membantu penghasilan susu, ia akan menghalang atau mengganggu kitaran haid.

Jika lebih kerap kalian menyusukan bayi maka kadar hormon ini akan menjadi lebih tinggi dan banyak lantas menyebabkan period terjejas.

Dalam erti kata lebih mudah, hormon prolactin ini adalah punca mengapa sesetengah wanita mengalami period tidak teratur semasa sedang menyusu badan.

Adakah ia normal?

Jadi, adakah perkara ini normal? Jawapannya adalah mungkin ya dan mungkin tidak!

Namun kalian tidak perlu terlalu risau tentangnya kerana
 kitaran haid anda akan kembali menjadi normal semula
 selepas beberapa ketika.

Waktu di mana kitaran haid ini menjadi normal semula adalah tidak sama dan ia berbeza bergantung kepada individu itu sendiri.

Namun mengikut Dr. Karen Leham, kebanyakan wanita akan mengambil masa sekurang-kurangnya 6 bulan hingga 2 tahun.

Jadi jangan terlalu bimbang mengenai perkara ini okay!


Anak Demam Panas? AWAS, Ada Risiko Mereka Terkena SAWAN TARIK!

Demam panas yang dialami anak boleh menjadi punca sawan tarik. Ayuh fahami lebih lanjut mengenai keadaan tersebut dan cara menanganinya.

Untuk mendapatkan lebih banyak info tentang Keibubapaan, sila dapatkannya
di sini.

Definisi

Apa itu Sawan Febril?

Sawan febril ialah
sawan yang berlaku
 sewaktu menghidap sakit yang menyebabkan demam panas terutamanya dalam kanak-kanak. Ia juga dikenali sebagai demam tarik.

Apakah kebarangkalian berlakunya demam tarik?

Sawan febril sangat biasa terjadi tanpa mengira usia. Ia seringkali berlaku dalam pesakit di usia muda dan selepas umur 60 tahun.
Keadaan ini dapat ditangani dengan mengurangkan faktor risikonya.

Hubungi doktor anda untuk maklumat lanjut.

Simptom-simptom

Punca sawan tarik: Fahami simptomnya

Simptom demam tarik yang biasa berlaku ialah:

Pernafasan berhenti lebih daripada 15 hingga 20 saat atau terdapat masalah pernafasan

Sawan lebih daripada 3 minit, atau sawan kali kedua

Demam, muntah,
 pening kepala yang teruk

Rasa mengantuk

Leher mengeras

Bahagian lembut di kepala bayi membonjol

Bila saya harus berjumpa doktor?

Jika terdapat tanda atau simptom yang dinyatakan dia atas, atau anda mempunyai sebarang soalan, sila berbincang dengan doktor anda. Tubuh badan setiap orang memberi tindak balas secara berbeza.

Adalah lebih baik untuk berbincang dengan doktor anda tentang punca sawan tarik dan rawatan terbaik mengenai situasi anda.

Punca

Apakah Punca Sawan Tarik?

Sawan febrils boleh berlaku disebabkan jangkitan bakteria atau virus, terutamanya virus
human herpesvirus-6
.

Selain itu, keadaan tertentu juga boleh menyebabkan demam tarik, termasuklah:

Penyakit Alzheimer atau dementia
;

Masalah jantung, seperti strok atau serangan jantung

Kecederaan jantung atau otak, termasuklah kecedaraan sebelum kelahiran

Lupus

Meningitis;

Vaksinasi

Baca juga:

https://wp.hellodoktor.com/keibubapaan/kesihatan-anak/gangguan-perkembangan-anak/cara-menghilangkan-sawan/

Faktor-faktor Risiko

Punca sawan tarik: Ini antara risikonya

Terdapat banyak faktor risiko sawan febrils, seperti:

Perkembangan tidak normal sebelum berlakunya sawan febril

Sawan febril kompleks

Sejarah keluarga dengan sawan tanpa demam

Sejarah sawan febril dalam keluarga

Pernah
mengalami jangkitan otak
 atau kecederaan

Mengalami ketumbuhan otak

Pernah mengalami strok

Pernah mengalami sawan febril kompleks

Menggunakan dadah tertentu atau ubat tertentu

Penyalahgunaan dadah

Terdedah kepada bahan toksik

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sawan Febril didiagnosis?

Punca sawan tarik boleh didiagnosis dengan menggunakan:

Ujian darah, ujian air kencing untuk mengenal pasti jangkitan

Ujian air spinal untuk mengenal pasti jangkitan
pada sistem saraf
 seperti meningitis

jika diperlukan bagi mengenal pasti sawan febril kompleks

MRI, jika diperlukan untuk mengenal pasti sama ada sawan febril berlaku disebabkan kerosakan otak dalam kanak-kanak

Bagaimana pesakit Sawan Febril dirawat?

Ubat-ubatan tidak diperlukan dalam kebanyakan kes punca sawan tarik. Tapi untuk mengurangkan pengulangan episod sawan febril, ubat-ubatan tertentu boleh diberikan, seperti:

Phenobarbital;

Depakote (Valproate);

Gel atau cecair Diastat (Diazepam) dimasukkan melalui rektum

Klonopin (Clonazepam) diletakkan di bawah lidah

Diazepam atau Lorazepam;

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Punca sawan tarik?

Perubahan gaya hidup dan rawatan sampingan berikut mungkin dapat membantu anda menangani serangan sawan febril pada anak anda:

Letakkan anak anda pada tempat yang selamat agar
tidak terjatuh

Beri perhatian kepada anak anda sebaik mungkin

Berhati-hati dengan objek keras atau tajam berdekatan anak anda

Longgarkan pakaian yang ketat

Jangan letakkan apa-apa dalam mulut anak anda

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Peluang Dapat Anak Kembar Tinggi Jika Ambil Asid Folik, Betul Ke? Ini Jawapan Tepat!

Ada ke suplemen untuk dapat anak kembar? Sudah tentulah ada. Kalau nak tahu, teruskan membaca perkongsian artikel ini.

Untuk mendapatkan lebih banyak info tentang Kehamilan, sila dapatkannya
di sini.

Suplemen untuk dapat anak kembar

Setiap pasangan yang berkahwin pasti inginkan kehadiran zuriat sebagai pelengkap kepada rumah tangga mereka.

Bagi pasangan yang sudah lama mendirikan rumah tangga namun masih belum dikurniakan cahaya mata,
mungkin terlintas untuk terus mendapatkan anak kembar
.

Namun, usaha untuk mendapatkan bayi kembar seringkali dikaitkan dengan kos yang tinggi. Antaranya seperti menggunakan kaedah
Intrauterine Insemination (IUI) atau In Vitro Fertilization (IVF).

American Society for Reproductive Medicine melaporkan bahawa kehamilan kembar secara semula jadi berlaku dalam kira-kira 1 daripada setiap 250 kehamilan.

Dan, kadar ini adalah lebih tinggi dalam
kalangan wanita yang mendapatkan rawatan kesuburan
, di mana kira-kira 1 dalam setiap 3 kehamilan yang menggunakan rawatan kesuburan merupakan kehamilan kembar.

Selain menggunakan kaedah kesuburan yang sinonim dengan usaha untuk mendapatkan bayi kembar ini, ada lagi kaedah lain untuk membantu untuk
meningkatkan peluang hamil anak kembar.

Antara usaha yang boleh dilakukan adalah melalui pengambilan asid folik.

Vitamin penting asid folik

Asid folik adalah vitamin B penting
 yang perlu diambil oleh wanita sebelum dan semasa hamil.

Asid folik perlu diambil sebelum hamil kerana vitamin ini merupakan salah satu komponen utama yang penting untuk menghasilkan bayi yang sihat.

Anda perlu mengambil asid folik sekurang-kurangnya tiga bulan sebelum kehamilan bagi mengurangkan
 risiko kecacatan tiub neural seperti spina bifida pada bayi.

Pakar mengesyorkan pengambilan sekurang-kurangnya 400 mikrogram asid folik sehari bagi wanita yang sedang merancang untuk hamil. Jumlahnya harus ditingkatkan kepada 600 mikrogram semasa hamil.

Walau bagaimanapun, jika anda mempunyai sejarah keluarga kecacatan kelahiran, doktor mungkin akan menyarankan untuk anda mengambil lebih daripada 400 mikrogram asid folik sehari.

Justeru itu, asid folik bukan sahaja menjadi vitamin penting yang membantu anda untuk hamil. Bahkan juga membantu memastikan kehamilan yang sihat.

Berjumpalah dengan doktor bagi mengetahui
dos asid folik yang perlu anda ambil untuk merancang kehamilan
 dan semasa kehamilan.

Anda mungkin berminat:

Bolehkah asid folik bantu pasangan hamil anak kembar?

Terdapat beberapa kajian kecil yang menunjukkan bahawa
pengambilan asid folik boleh meningkatkan peluang untuk kehamilan kembar.

Akan tetapi, tiada mana-mana kajian besar yang mengesahkan perkara ini.

Menurut kajian yang dilakukan di Sweden, bakal ibu yang mengambil suplemen asid folik cenderung untuk mendapat bayi kembar.

Ini di mana suplemen tersebut boleh meningkatkan peluang untuk kehamilan kembar.

Ahli saintis di Sweden berkata, pengambilan suplemen asid folik boleh menggandakan peluang untuk kehamilan kembar.

Ramai wanita yang mengambil vitamin asid folik sebelum dan semasa hamil untuk mengurangkan risiko bayi mendapat kecacatan tiub neural, seperti spina bifida.

Di wajibkan di Amerika Syarikat

Di Amerika Syarikat, penambahan asid folik adalah diwajibkan dalam bijirin sarapan pagi dan roti gandum penuh sejak 1998, dan ia mencatatkan
pengurangan kes spina bifida sebanyak 19 peratus.

Bagaimanapun, Dr Bengt Kallen of the Tomblad Institute in Lund, Sweden dan pasukannya mengkaji kes yang melibatkan 2,569 wanita di Swedish Medical Birth Registry, yang
mengambil suplemen asid folik.

Kadar kelahiran kembar dalam kalangan wanita-wanita ini adalah sebanyak 2.8 peratus. Dianggarkan kira-kira dua kali ganda daripada populasi umum masyarakat Sweden, iaitu 1.5 peratus kelahiran adalah kembar.

Dalam laporannya, Dr Kallen mengatakan bahawa terdapat kebarangkalian pengambilan vitamin asid folik meningkatkan kemungkinan
kadar ovulasi wanita atau implantasi lebih daripada satu telur.

Sementara itu, Sir John Grimley Evans dari Oxford University menegaskan bahawa banyak lagi kajian perlu dibuat bagi mengetahui kesahihan kaitan antara asid folik dan kehamilan kembar.


Bayi Kuat Berpeluh? Mungkin Ini Puncanya, No. 6 & 7 Parents Perlu Perhatikan Betul-betul!

Melihat bayi dalam keadaan tidak selesa kerana peluh berlebihan boleh menyebabkan wujud kebimbangan di hati
ibu bapa
. Tetapi apakah punca bayi kuat berpeluh ini, ya?

Teruskan membaca perkongsian artikel ini untuk mengetahui dengan lebih lanjut.

Untuk mendapatkan lebih banyak info tentang Keibubapaan, sila dapatkannya
di sini.

Masalah peluh berlebihan

Isu bayi berpeluh secara berlebihan ini boleh disebabkan oleh badan si kecil yang masih tidak matang dan sedang belajar untuk mengawal suhunya sendiri.

Kadangkala apabila
mereka berpeluh
 ia boleh terjadi pada bahagian tubuh seperti tangan, kaki atau kepala. Ini umumnya dianggap sebagai keadaan normal kerana pada bahagian badan tertentu mempunyai lebih banyak k
elenjar pe
luh.

Pun begitu tidak dinafikan dalam kes jarang berlaku, berpeluh boleh menandakan masalah kesihatan.

Kenapa bayi kuat berpeluh?

Berikut adalah beberapa sebab bayi mungkin berpeluh:

1. Menangis

Menangis boleh menyebabkan bayi berasa panas dan menyebabkan mereka berpeluh. Kesan ini lebih cenderung terjadi apabila
bayi menangis
dengan sangat kuat atau untuk tempoh yang lama.

2. Terlalu panas punca bayi kuat berpeluh

Berpeluh adalah tindak balas semula jadi badan apabila terlalu panas. Bayi mungkin berasa terlalu panas dan menyebabkan mereka berpeluh – sama ada di se
luruh ba
dan atau hanya bahagian tubuh tertentu seperti kepala.

Ada kalanya, bahagian yang paling banyak berpeluh mungkin lebih berasa panas. Sebagai contoh, bayi mungkin berpeluh pada bahagian kepala jika mereka memakai topi di bawah
sinar matahari
.

Keadaan yang terlalu panas boleh mendatangkan bahaya kepada bayi kerana mereka masih belum mampu mengawal suhu badan berbanding individu dewasa.

3. Demam

Bayi kuat berpeluh apabila
mereka demam
 atau selepas demamnya surut. Demam boleh menjadi petanda bayi mendapat jangkitan. Mengalami demam bukanlah perkara yang membimbangkan, namun jangkitan yang dialami mungkin berbahaya.

Ubat demam boleh menyembuhkan demam tetapi tidak pada jangkitan. Jadi, amat penting untuk memastikan si kecil mendapat rawatan sewajarnya.

Baca juga:

Penyebab bayi kuat berpeluh #4. Hiperhidrosis idiopatik

Idiopatik ditafsirkan sebagai keadaan atau gejala perubatan yang tidak diketahui puncanya.

Idiopathic hyperhidrosis
 adalah masalah peluh berlebihan tanpa disebabkan keadaan perubatan atau sebab lain yang jelas.

Kebanyakan bayi dengan keadaan ini mempunyai bilangan dan saiz kelenjar peluh yang sama dengan individu tidak berpeluh secara berlebihan.

Walau bagaimanapun, kelenjar peluh lebih aktif, mungkin disebabkan oleh peningkatan aktiviti sebahagian daripada
sistem saraf
.

Palmar hyperhidrosis adalah sejenis peluh berlebihan yang menjejaskan ta
pak tang
an. Ia agak biasa pada bayi dan tidak berbahaya.

Walau bagaimanapun, sesetengah individu dewasa dengan keadaan ini mungkin memilih untuk menjalani pembedahan bagi melemahkan beberapa laluan saraf ke kelenjar peluh. Ini terutamanya jika peluh membuatkan mereka gelisah atau sukar memegang objek.

Peluh berlebihan penyebab #5. Apnea tidur

Apnea tidur adalah apabila seseorang berhenti bernafas sem
asa tid
ur. Keadaan ini umumnya lebih cenderung berlaku
kepada bayi pramatang
 – di mana bayi boleh berhenti bernafas selama lebih daripada 20 saat.

Beberapa kajian menunjukkan masalah apnea tidur ini lebih kerap terjadi apabila bayi dalam keadaan panas.

Jika menyedari si kecil dalam keadaan panas atau berpeluh selepas bangun tidur, mungkin anda boleh menjadikan ruangan tidur mereka lebih sejuk sama ada untuk
tidur siang
 atau pada waktu malam serta mengurangkan lapisan baju mereka.

6. Masalah perubatan, salah satu punca bayi kuat berpeluh

Pelbagai keadaan perubatan boleh menyebabkan bayi berpeluh lebih daripada biasa. Dalam kebanyakan kes, bayi akan turut mengembangkan gejala lain selain berpeluh. Walau bagaimanapun, berpeluh mungkin merupakan petunjuk awal.

Berikut adalah beberapa keadaan yang boleh menyebabkan peluh berlebihan termasuk:

Penyakit jantung
, termasuk kecacatan jantung

Barah

Gangguan sistem endokrin

Gangguan kawa
lan gluk
osa, seperti diabetes

Penyakit paru paru

Jangkitan

7. Keabnormalan kelahiran dan perbezaan genetik

Banyak gangguan genetik boleh menyebabkan bayi berpeluh lebih daripada biasa. Contohnya, sindrom berpeluh akibat sejuk (
cold-induced sweating syndrome
) menyukarkan bayi mengawal
suhu badan.

Bayi dalam keadaan ini mungkin berpeluh apabila sejuk. Mereka juga biasanya mempunyai
otot muka
 yang lemah, batang hidung rata dan masalah kesihatan tertentu seperti demam panas serta kadangkala sawan.

Sesetengah gangguan genetik lain, seperti
sindrom Apert
, juga boleh menyebabkan peluh berlebihan. Dalam kebanyakan kes, si kecil akan mengalami pelbagai gejala lain sebagai tambahan.

Misalnya sindrom Apert, boleh menyebabkan jari
tangan dan kaki
 bercantum, perkembangan tidak normal pada muka dan tengkorak serta dalam beberapa kes masalah jantung.

Konklusi

Situasi bayi kuat berpeluh adalah normal, bahkan dalam kebanyakan keadaan, tiada ada yang perlu dirisaukan.

Sering kali keadaan ini boleh diatasi dengan mudah seperti menurunkan suhu bilik agar menjadi lebih sejuk atau memakaikan bayi pakaian nipis.

Apabila bayi membesar dan mampu mengawal suhu badannya, mereka akan kurang berpeluh. Jika bayi mengalami hiperhidrosis dan ia terus menjadi isu apabila mereka semakin membesar,
pakar pediatrik
 boleh merawatnya.

Pun begitu, walau dalam apa jua keadaan yang dialami si kecil – percayalah pada naluri keibubapaan anda. Jika mempunyai kebimbangan, bawalah bayi untuk mendapatkan pemeriksaan doktor.


Hati-hati Mama, 4 Perkara Ini Boleh Jadi Sebab Luka Czer Terbuka Kembali!

Perkara yang paling membimbangkan bagi mereka yang bersalin secara pembedahan adalah luka czer terbuka kembali. Tetapi apakah tanda-tandanya ya? Jom teruskan membaca perkongsian artikel ini untuk mengetahui lebih lanjut mengenainya.

Untuk mendapatkan lebih banyak info tentang Kehamilan, sila dapatkannya
di sini
.

Penjagaan luka C-Sec

Melahirkan bayi melalui kaedah caesarean bukan perkara yang mudah.

Tidak dinafikan, kebanyakan
ibu hamil
 sebolehnya mahu membawa si manja ke dunia melalui kelahiran normal. Namun percayalah, apa jua kaedah bersalin yang dilalui adalah pilihan yang terbaik untuk anda dan bayi.

Turut dikenali sebagai C-Section, ia adalah prosedur di mana bayi dilahirkan melalui 2 pemotongan – 1 di kulit bahagian bawah abdomen dan 1 di dalam rahim.

Cara penutupan tempat pembedahan caesarean dilakukan

Umumnya, luka C-Sec bahagian luaran boleh ditutup dengan beberapa cara, termasuklah:

Jahitan

Jahitan boleh diserap

Stapel

Stapel boleh diserap

Pelekat kulit (gam)

Sementara itu, potongan bahagian dalam rahim boleh ditutup dengan jahitan boleh diserap, yang akan larut apabila ia sembuh.

Seperti mana proses pembedahan lain,
luka pembedahan C-Section
 juga memerlukan penjagaan dan masa untuk sembuh.

Selalunya ia
boleh sembuh tanpa sebarang masalah
, tetapi ada kalanya walaupun diberikan penjagaan yang betul, komplikasi boleh berlaku.

Bagi kes yang jarang terjadi, bahagian pemotongan czer ini boleh terbuka semula. Dalam istilah perubatan, situasi itu dikenali sebagai
C-section dehiscence
.

Punca luka czer terbuka

Perkara berikut boleh menjadi punca bahagian caesarean terbuka kembali:

Ketegangan & tekanan

Terlalu banyak tekanan pada perut boleh menyebabkan jahitan longgar atau koyak.

Tekanan yang tinggi boleh wujud pada
bahagian czer
 apabila anda mengambil atau mengangkat sesuatu yang berat seperti anak kecil atau beg barangan runcit, memanjat tangga atau cuba bersenam terlalu awal.

Proses penyembuhan lemah punca luka czer terbuka

Ada kalanya proses penyembuhan boleh menjadi lambat disebabkan keadaan genetik atau disebabkan oleh masalah perubatan, contohnya seperti diabetes atau obesiti.

Keadaan tersebut boleh mengakibatkan penyembuhan tidak sekata atau potongan pembedahan terpisah dan terbuka.

Nekrosis

Tidak mendapat darah dan oksigen mencukupi ke bahagian caesarean juga boleh menyebabkan penyembuhan luka yang lambat.

Dalam sesetengah kes, sel-sel kulit di tepi tempat pemotongan mungkin ‘mati’ kerana tidak mendapat oksigen dan nutrisi yang mencukupi. Keadaan itu disebut sebagai nekrosis.

Sel-sel mati tidak boleh tumbuh dan bergabung bersama untuk menyembuhkan luka, ini sekali gus membawa kepada pembukaan
bahagian C-Section.

Jangkitan

Jangkitan di bahagian pemotongan caesarean akan melambat atau menghentikannya daripada sembuh dengan betul. Ia boleh berlaku disebabkan bakteria atau kuman.

Dalam prosedur pembedahan biasa, anda biasanya akan diberikan antibiotik sebelum pembedahan. Walau bagaimanapun, selepas pembedahan biasa yang tidak rumit, antibiotik tidak diberikan.

Jadi sekiranya dijangkiti, tubuh akan bertindak melawan kuman dan ia mungkin tidak dapat melakukan proses penyembuhan dengan betul dalam masa yang sama.

Faktor risiko untuk luka czer terbuka

Kaedah pemotongan caesarean:

Menegak (bermula bawah pusat ke garisan bulu kemaluan)

Melintang (merentasi garis bulu kemaluan)

Jenis potongan adalah bergantung pada pendapat OB-GYN yang terbaik untuk
melahirkan bayi
 anda.

Pemotongan melintang adalah yang paling biasa kerana ia cenderung sembuh lebih baik dan kurang menyebabkan pendarahan.

Manakala czer jenis menegak lebih berisiko tinggi untuk terbuka dan lambat dalam proses penyembuhan.

Terdapat kajian yang menyatakan, penutupan bahagian C-Sec dengan jahitan adalah kurang berisiko untuk terbuka berbanding menggunakan stapel. Pilihan terbaik adalah untuk berunding dengan doktor.

Gejala & simptom luka czer terbuka

Jika luka C-Sec anda terbuka, antara simptom yang boleh dikenal pasti adalah ia akan kelihatan seperti luka baharu dengan kemerahan atau pendarahan.

Sekiranya jahitan terbuka
disebabkan jangkitan
, anda akan melihat tanda-tanda jangkitan seperti kemerahan, bengkak atau nanah.

Seandainya nekrosis menjadi punca jahitan bahagian caesarean terbuka, akan berlaku perubahan warna kelabu, kuning atau hitam sekitar kawasan tersebut. Ia juga mungkin berbau busuk.

Baca juga:

Pemotongan dalaman caesarean

Potongan bahagian dalam rahim juga boleh terbuka atau pecah. Sudah tentu anda tidak dapat melihat keadaan tersebut tetapi ada gejala yang boleh dikenal pasti, seperti:

Sakit perut yang teruk

Pendarahan faraj

Pening

Tekanan darah rendah

Demam

Sakit ketika kencing

Pergerakan usus yang menyakitkan

Sembelit kronik
 atau ketidakupayaan untuk membuang air besar

Benjolan atau ketulan pada bawah perut

Merawat luka czer terbuka

Keterukan luka yang terbuka adalah bergantung kepada lokasinya.

Jika potongan czer luar terbuka, doktor mungkin memberikan suntikan untuk kebaskan bahagian tersebut dan kemudian mengeluarkan kulit atau tisu sebelum dijahit, stapel atau digam semula.

Sekiranya terdapat jangkitan atau sel kulit mati, bahagian czer perlu dibersihkan sebelum ditutup semula.

Walaupun pembukaan bahagian dalam rahim jarang berlaku, tetapi ia sangat serius. Anda mungkin perlu menjalani pembedahan untuk menutupnya kembali.

Dalam kes yang sangat jarang berlaku, rahim mungkin perlu dibuang jika ia rosak atau dijangkiti. Pembedahan ini
dipanggil histerektomi.

Jika kawasan itu dijangkiti, doktor mungkin memberi dos antibiotik yang lebih kuat, atau anda mungkin diberi antibiotik melalui suntikan atau terapi intravena (IV).

Kesimpulan

Dalam sibuk menjaga bayi, anda juga perlu memikirkan keadaan diri kerana
pembedahan caesarean
 dianggap pembedahan utama.

Sebaiknya, elakkan perkara yang boleh menyebabkan luka czer terbuka dan segera maklumkan kepada doktor jika melihat atau merasakan ada tanda jangkitan atau komplikasi.